title: Marvel One-Shots

text: "Agent Carter" julkaistiin "Iron Man 3:n" Blu-ray -versiolla 24. syyskuuta 2013, sekä digitaalisesti ladattavana 3. syyskuuta 2013, ja se nähtiin hyvänä siltana tulevaan elokuvaan "Captain America: The Return of the First Avenger". Aiemmin sen julkaisua harkittiin muillekin kotimedioille. Hayley Atwell palaa Peggy Carterin rooliin, Dominic Cooperin, Neal McDonoughin, ja Chris Evansin uusiessa roolinsa Howard Starkina, Timothy "Dum Dum" Duganina, ja Steve Rogersina / Kapteeni Amerikkana, jälkimmäisen esiintyessä vain arkistokuvan kautta. Lyhytelokuvassa Bradley Whitford esittää agentti Flynnia ja Shane Black esitti tehtävän välittänyttä puhelinsoittajaa. Lyhytelokuvan ohjasi Louis D’Esposito ja käsikirjoitti Eric Pearson. Se kuvattiin yli viidessä päivässä, ja käytti uudelleen visuaalisia efektejä 1940-luvun New Yorkista "Captain America: The First Avengeristä" rahan säästämiseksi. Christopher Lennertz työskenteli jälleen D'Espositon kanssa, säveltäessään lyhytelokuvan musiikin. Hän sävelsi myöhemmin musiikin myös televisiosarjaan "Agent Carter", joka kehitettiin lyhytelokuvan inspiroimana.


title: Marvel One-Shots

text: Jouduttuaan vankilaan "Iron Man 3:n" tapahtumien jälkeen, Trevor Slatterya pidetään Seagaten vankilassa. Vankila hän elää luksuselämää, johon kuuluvat oma henkilökohtainen "hovimestari" Herman sekä muiden vankien muodostama faniryhmä, joka suojelee häntä muilta vangeilta. Slatteryn saamaa huomiota vankilan kahvihuoneessa seuraa myös Justin Hammer, joka ihmettelee miksi Slattery on niin erikoinen. Slatterya on haastatellut dokumentaristi, Jackson Norriss, joka kronikoi "Iron Man 3:ssa" nähtyä Mandariini-tapausta. Norriss, yrittäessään oppia tuntemaan Slatteryn henkilökohtaisemmin, huomauttaa myös Slatteryn ensimmäisestä roolista huonon vastaanoton saaneessa CBS-kanavalle lähetetyssä pilottijaksossa. Norriss kertoo Slatterylle kuinka tämän esitys oli saanut jotkin ihmiset vihaisiksi, kuten todellisen Kymmenen sormusta -terroristiryhmän, jonka olemassaolosta Slattery ei tiennyt. Norriss kertoo hänelle Mandariinin ja terroristiryhmän historiasta, ennen kuin paljastaa itsensä ryhmän jäseneksi. Oikeasti Norriss oli haastatellut Slatterya päästääkseen tämän vankilasta ja viedäkseen tapaamaan oikeaa Mandariiniä. Kuultuaan tämän, Slattery ei vieläkään ymmärtänyt täysin mistä oli kysymys.


title: Marvel One-Shots

text: Lokakuussa 2013 Ben Kingsley sanoi työstävänsä Marvelin kanssa salaista projektia, johon kuului "monia "Iron Man 3:n" kanssa työskennelleitä ihmisiä," joka myöhemmin paljastui lyhytelokuvaksi "All Hail the King", joka julkaistiin "in" digitaalisen julkaisun mukana 4. helmikuuta 2014, ja Blu-ray -versiolla 25. helmikuuta 2014. Elokuvan pääosassa ovat Ben Kingsley, joka uusii Trevor Slatteryn roolin "Iron Man 3:sta"; Scoot McNairy Jackson Norrissina, dokumentaristina esiintyvän Kymmenen sormuksen jäsenenä; Lester Speight Hermanina; Sam Rockwell Justin Hammerina, uusien roolinsa "Iron Man 2:sta". Lyhytelokuvan käsikirjoitti ja ohjasi Drew Pearce, toinen "Iron Man 3:n" käsikirjoittajista, ja se kuvattiin Los Angelesissa. Pearce ja tuottaja Stephen Broussard saivat idean lyhytelokuvaan "Iron Man 3:n" tuotannon aikana, taatakseen "upouuden" lähestymistavan Mandariinille. Musiikin lyhytelokuvaan sävelsi Brian Tyler, ja "Caged Heat" -kohtauksiin sävelsi musiikin 1980-luvun televisiomusiikin sävellyksestä tunnettu Mike Post.


title: Ablain-Saint-Nazaire

text: Ablain-Saint-Nazaire on kunta Pohjois-Ranskassa Pas-de-Calais'n departementissa.


title: Ablain-Saint-Nazaire

text: Vuoden aikana, lokakuusta 1914 lokakuuhun 1915, Ablain-Saint-Nazairessa sijaitsevalla Loretten kukkulalla käytiin ankaria ensimmäisen maailmansodan taisteluita. Niissä sai surmansa kaikkiaan 188 000 sotilasta. Vuonna 1925 Loretten kukkulalle perustettiin Notre-Dame de Loretten hautausmaa, jonne haudattu 45 000 taisteluissa kaatunutta sotilasta. Vuonna 2014 hautausmaalle pystytettiin Anneau de la Mémoire -muistomerkki. Se on kehän muotoinen muistomerkki, johon on kirjoitettu 600 000:n lähiseudulla kaatuneen sotilaan nimi.


title: Digimon Adventure (PSP)

text: Digimon Adventure (デジモンアドベンチャー "Dejimon Adobenchā") on vuonna 2013 julkaistu videopeli PlayStation Portable -käsikonsolille. Pelin on kehittänyt Yūji Nakan perustama Prope ja julkaisijana toiminut Bandai Namco Games. Pelin tarina pohjautuu saman nimiseen animesarjaan, uudelleenkertoen koko ensimmäisen tuotantokauden tapahtumat.


title: Digimon Adventure (PSP)

text:
Peli alkaa samalla tavalla kuin itse animesarjassa; Seitsemän lasta lähtevät vuoden 1999 elokuun 1. päivänä kesäleirille, tutustuakseen samalla toisiinsa vähän paremmin. Nuo lapset ovat Taichi Yagami, Yamato Ishida, Sora Takenounchi, Koushiro Izumi, Takeru Takaishi, Joe Kido ja Mimi Tachikawa. Aivan yhtäkkiä alkaakin satamaan lunta keskellä kesää. Kun lapset kummastelevat äkillistä säänmuutosta, taivaalta alkaakin putoamaan meteorien tapaan jonkin sortin esineitä, jotka näyttävät ihan virtuaalilemmikkipeleiltä. Pian sen jälkeen lapset näkevät taivaalla revontulia, joita ei tavallisesti pitäisi Japanissa näkyä. Todella pitkään eivät lapset voi katsoa revontulia, koska samalla hetkellä jättiläismäinen hyökyaalto imaisee heidät sisäänsä, saapuen näin omituiseen maailmaan jota tunnetaan nimellä Digimaailma, täynnä mitä omituisempia otuksia, Digitaali hirviöitä eli Digimoneja. Lapset kerääntyvät yhteen ja näin alkaa heidän seikkailunsa tässä Digimaailmassa.
Aluksi vain seitsemän hahmoa on pelattavana. Kahdeksas hahmo, Hikari Yagami, tulee pelattavaksi kolmannen arkin aikana. Yleensä yhden jakson aikana vähintään yksi hahmo on johtaja ja korkeintaan kaksi voi olla mukana. Tiimin johtajaa ei randomisti valittu vaan tämä jää pelaajalle itselleen päätettäväksi.


title: Digimon Adventure (PSP)

text: Kun vähintään yksi pelin pääepisodeista, johon sisältyy Digimonien evoluutio/kehittyminen, Digimonit voivat digivoitua otteluissa Champion (Adult), Ultimate (Perfect) tai Mega (Ultimate) muotoihinsa. Tämä nostattaa arvoja suuresti. Evoluutio kuluttaa erikoispisteitä (Special Points), mutta ei käytä pelaajan vuoroa loppuun.


title: Aubrey Conerly

text: Aubrey Conerly (s. 3. heinäkuuta 1983) on yhdysvaltalainen koripalloilija. Hän pelaa pelintekijänä.


title: Aubrey Conerly

text: Jacksonvillen yliopiston kasvatti Conerly pelasi valmistumisensa jälkeen Yhdysvaltain piensarjoissa ja on pelannut tämän jälkeen pääosin Suomessa miesten I-divisioonassa/I-divisioona A:ssa. Hänen edustamansa joukkue on noussut useasti Korisliigaan ja kerran II-divisioonasta I-divisioonaan. Kaudella 2010–2011 Conerly pelasi Korisliigaa Porvoon Tarmossa 15,2 pisteen ottelukohtaisella keskiarvolla. Kaudella 2015–2016 hän pelasi Korisliigaa lapualaisessa Kobrissa. Helmikuussa 2016 Conerlylle langetettiin kahden ottelun pelikielto vastustajan fyysisen koskemattomuuden loukkaamisesta. Syyskuussa 2016 Conerly teki jatkosopimuksen Kobrien kanssa.


title: Aubrey Conerly

text: Conerly asuu perheensä kanssa Suomessa, ja hänet on rinnastettu ns. kotimaisiin pelaajiin kaudesta 2015–2016 lähtien.


title: Irlannin rugby union -maajoukkue

text: Irlannin rugby union -maajoukkue edustaa Irlannin saarta, siis sekä Irlannin tasavaltaa että Pohjois-Irlantia, rugby unionin maajoukkuekilpailuissa. Sitä hallinnoi vuonna 1874 perustettu "Irish Rugby Football Union". Irlanti pelaa kotiottelunsa Aviva Stadiumilla Dublinissa.


title: Irlannin rugby union -maajoukkue

text: Irlanti on pelannut jokaisessa MM-lopputurnauksessa. Se on karsiutunut puolivälierissä 1987, 1991, 1995, 2003, 2011 ja 2015. Se karsiutui "knock out" -kierroksella 1999 ja alkulohkon jälkeen 2007.


title: Irlannin rugby union -maajoukkue

text: Irlanti on osallistunut nykyisin Six Nations Championshipina tunnettuun turnaukseen alusta saakka, vuodesta 1883. Se on voittanut kilpailun 23 kertaa, sijoittunut toiseksi 25 ja kolmanneksi 26 kertaa. Ensimmäisen mestaruutensa se voitti 1888 ja toistaiseksi viimeisimpänsä vuosina 2014 ja 2015.


title: Irlannin rugby union -maajoukkue

text: Irlanti oli lokakuussa 2015 kansainvälisen rugbyliitto IRB:n rankingissa kuudennella sijalla.


title: Iso-Tappuri

text: Iso-Tappuri on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän lähialueeseen.


title: Iso-Tappuri

text: Järven pituus on 500 metriä, leveys 150 metriä ja pinta-ala on 5,4 hehtaaria. Järvi on metsämaaston ympäröimää eikä sen valuma-alueella ole peltomaata. Siihen laskee yksi metsäoja, joka tuo vettä metsäisiltä soilta ja läheiseltä pieneltä Ummenlammilta. Järven länsipäästä lähtee laskuoja, joka laskee Pieni-Tappurin ja Hietaanojan kautta Jokisjärveen. Rantamaastossa, jonka rantaviiva on 1,1 kilometriä pitkä, on vain yksi vapaa-ajan asunto. Sille johtaa metsätie Nokian ja Siuron väliseltä yhdystieltä 2505 Haaviston taajamasta.


title: Iso-Tappuri

text: Iso-Tappurin vedenlaatua on tutkittu vain syksyllä 1996. Silloin järven vesi oli erittäin ruskeaa humusvettä, joka oli samalla hapanta. Veden ravinnetaso kohosi lievästi rehevien järvien tasolle. Vaikka veden happipitoisuuksia ei mitattu, otaksuttiin silloin, että talvella happipitoisuudet laskevat alas korkean humuspitoisuuden vuoksi. Järven soveltuvuus virkistyskäyttöön oli tulosten perusteella sai arvosanan välttävä. Vesi viipyy järvessä keskimäärin 63 vuorokautta.


title: Iso-Tappuri

text: Vanhoissa Rekognosointikartoissa vuosilta 1776−1805 Iso-Tappuri näkyy piirrettynä, mutta silloin järvestä lähti yksi laskuoja, joka laski Pieni-Tappuriin. Kalmbergin kartastossa järven nimi kirjoitettiin "Ylitappurijärvi".


title: Dane Byers

text: Dane Byers (s. 21. helmikuuta 1986 Nipawin, Saskatchewan, Kanada) on kanadalainen toisen polven jääkiekkoilija, joka pelaa Saksan DEL-liigan Kölner Haiessa. Hän toimii joukkueen varakapteenina. Byers on pelipaikaltaan vasen laitahyökkääjä. Hän on pelityyliltään voimahyökkääjä. Byers on tunnettu varsin fyysisenä pelaaja, mutta myös johtavana, sillä hän on toiminut viisi kautta AHL-joukkueensa kapteenina. Byersiä verrattiin nuorena Brendan Shanahaniin.


title: Dane Byers

text: WHL-joukkue Prince Albert Raiders varasi Byersin 21. pelaajana vuonna 2001. Hän pelasi kauden 2001–2002 vielä SMHL-joukkue Prince Albert Mintosissa, jonka jälkeen Byers siirtyi kaudeksi 2002–2003 Raidersiin. Kaudella 2003–2004 hän pelasi CHL Top Prospects Gamessa. Sormivamma jätti Byersin kauden kuitenkin hieman rikkonaiseksi. New York Rangers varasi hänet toisella kierroksella 48. pelaajana . Viimeisellä WHL-kaudellaan 2005–2006 Byers oli tehoilla 21+27=48 Raidersin paras maalintekijä Kyle Chipchuran kanssa ja sijoittui joukkueen sisäisessä pistepörssissä kolmanneksi. Hän siirtyi kauden päätteeksi AHL-joukkue Hartford Wolf Packin vahvuuteen pelaten siellä viisi runkosarjaottelua tehden kaksi syöttöpistettä.


title: Dane Byers

text: Kaudeksi 2006–2007 Byers siirtyi New York Rangersin organisaatioon. Hän pelasi koko kauden farmijoukkue Wolf Packissa, jossa tulokaskausi toi 78 runkosarjaottelussa tehot 17+30=47 ja seitsemässä playoff-ottelussa kaksi maalia. Byers oli runkosarjassa joukkueensa kolmanneksi paras pistemies. Hän sijoittui 213 minuutillaan AHL:n jäähypörssissä yhdeksänneksi. Kaudella 2007–2008 Byers debytoi Rangersin NHL-joukkueessa. Hän pelasi ensimmäisen ja kauden ainoaksi jääneen NHL-ottelunsa 5. helmikuuta 2008 Los Angeles Kingsia vastaan. Kaudella 2008–2009 Byers pelasi vain yhdeksän AHL-ottelua lokakuussa 2008 tulleen olkapäävamman vuoksi. Heinäkuussa 2009 hän teki vuoden mittaisen jatkosopimuksen Rangersin kanssa.


title: Dane Byers

text: Byers nousi kaudella 2009–2010 Wolf Packin kapteeniksi ja hän teki AHL:n yhden kauden piste-ennätyksensä tehoilla 25+26=51, joilla Byers oli joukkueen toiseksi paras pistemies. Hän pelasi kauden aikana viisi NHL-ottelua tehden yhden maalin ja keräten 31 jäähyminuuttia. Byersin NHL-uran avausmaali syntyi 30. lokakuuta 2009 Minnesota Wildin Niklas Bäckströmin taakse. Kesäkuussa 2010 hän teki taas vuoden mittaisen jatkosopimuksen Rangersin kanssa. Byers jatkoi kaudella 2010–2011 seuran uudelleen nimetyn farmijoukkue Connecticut Whalen kapteenina, kunnes marraskuussa 2010 hänet kaupattiin Columbus Blue Jacketsiin vaihdossa Chad Kolarikiin. Helmikuussa 2011 Byers ja Rostislav Klesla kaupattiin sieltä Phoenix Coyotesiin vaihdossa Scottie Upshalliin ja Sami Lepistöön. Hän ei pelannut kauden aikana otteluakaan NHL:ssä. Byers pelasi Whalessa, Springfield Falconsissa ja San Antonio Rampagessa kauden aikana pelaajakauppojen mahdollistamana yhteensä 84 ottelua, mikä on AHL:n kaikkien aikojen yhden kauden ennätys.


title: Dane Byers

text: Heinäkuussa 2011 Byers teki vapaana agenttina vuoden mittaisen ja kaksisuuntaisen sopimuksen aiemman organisaationsa Columbus Blue Jacketsin kanssa. Hän pelasi kauden 2011–2012 pääosin farmijoukkue Falconsissa, jonka kapteenina Byers toimi. Hän sai kauden aikana tililleen kahdeksan NHL-ottelua jääden niissä ilman tehopisteitä. Heinäkuussa 2012 Byers teki vapaana agenttina vuoden mittaisen sopimuksen Edmonton Oilersin kanssa. Hän toimi kaudella 2012–2013 seuran farmijoukkue Oklahoma City Baronsin varakapteenina, kunnes siirtotakarajalla huhtikuussa 2013 Oilers kauppasi Byersin Washington Capitalsiin vaihdossa Garrett Staffordiin. Kesäkuussa hän solmi vuoden mittaisen AHL-sopimuksen seuran farmijoukkue Hershey Bearsin kanssa.


title: Dane Byers

text: Kaudella 2013–2014 Byers nousi Bearsin kapteeniksi. Hän sijoittui 211 minuutillaan AHL:n jäähypörssissä kahdeksanneksi. Toukokuussa 2014 Byers teki vuoden mittaisen jatkosopimuksen joukkueen kanssa. Syyskuussa 2015 hän siirtyi vuoden mittaisella ja kuuden ottelun try-outin sisältäneellä sopimuksella SM-liigajoukkue Tampereen Ilvekseen oltuaan ilman sopimusta alkukauden 2015–2016. Byers hankittiin paikkaamaan loukkaantuneen Tapio Laakson loukkaantumista. Hänen teholukemansa (+5) oli Sami Sandellin ohella parempi kuin kellään muulla Ilves-pelaajalla kauden päätteeksi, mutta Byers jäi kuitenkin ilman jatkosopimusta. Hän teki kuitenkin jo samana päivänä Ilveksestä lähdettyään loppukauden kattavan sopimuksen toisen SM-liigajoukkueen, Pelicansin kanssa. Byers nimettiin joukkueen varakapteeniksi. Hän keräsi kauden aikana SM-liigan runkosarjassa yhteensä 152 jäähyminuuttia, joilla Byers sijoittui liigan jäähypörssissä toiseksi edellään vain joukkuetoveri Ben Blood.


title: Dane Byers

text: Byers siirtyi kaudeksi 2016–2017 vuoden mittaisella sopimuksella Saksan DEL-liigan Kölner Haieen.


title: Dane Byers

text: Byers pelasi alle 18-vuotiaiden MM-kilpailuissa vuonna 2004.


title: Dane Byers

text: Byersin isoveli Cole on entinen jääkiekkoilija. Veljesten isä Lyndon Byers pelasi omalla urallaan pudotuspelit mukaan lukien yli 300 NHL-ottelua ja hänet tunnettiin Danen tapaan myös poliisipelaajana.


title: Pieni-Tappuri

text: Pieni-Tappuri on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Mahnalanselän alueeseen.


title: Pieni-Tappuri

text: Pyöreähkön järven halkaisija on noin 150 metriä ja sen pinta-ala on 1,3 hehtaaria. Järven ympäristö on metsämaata, jossa rantametsät ovat soistunutta metsää. Järveen laskee kaksi metsäojaa, joista toinen oja tuo vettä Iso-Tappurista. Järven itäpäästä lähtee lähes viisi kilometriä pitkä Hietaanoja, joka laskee Jokisjärveen Linnavuoren pohjoispuolelta. Järvi on asumaton. Sinne johtaa metsätie Nokian ja Siuron väliseltä yhdystieltä 2505.


title: Pieni-Tappuri

text: Vanhoissa Rekognosointikartoissa vuosilta 1776–1805 Pieni-Tappuri näkyy piirrettynä, mutta silloin järven kautta laski oja Iso-Tappurista ja se jatkoi virtaamistaan suunnilleen nykyiseen laskupaikkaansa. Kalmbergin kartastossa järven nimi kirjoitettiin "Alatappurijärvi".


title: Kristina Karjalainen

text: Kristina Karjalainen (s. 15. elokuuta 1989 Tallinna) on vuoden 2013 Miss Viro, joka edusti Viroa myös saman vuoden Miss Universum -kilpailussa.


title: Kristina Karjalainen

text: Karjalainen on Suomen kansalainen ja asunut Suomessa jo lapsuudessaan.


title: Kristina Karjalainen

text: Karjalainen on ammatiltaan venäjän kielen tulkki. Syksyllä 2015 hänet nähtiin "Martina ja hengenpelastajat" -ohjelmassa. Ensimmäisen elokuvaroolinsa hän tekee vuonna 2017 ensi-iltansa saavassa supersankarielokuvassa "Rendel".


title: Sojuz TMA-10M

text: Sojuz TMA-10M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 25. syyskuuta 2013 Baikonurin kosmodromilta Kazakstanista mukanaan kolme avaruuslentäjää ja rahtia asemalle.


title: Sojuz TMA-10M

text:
Avaruuslennolle osallistuneet toimivat ISS-aseman Retkikunta 37:n täydennysmiehistönä.
Alus toimi ISS:n pelastusaluksena kunnes palasi maahan maaliskuussa 2014.


title: Italian rugby union -maajoukkue

text: Italian rugby union -maajoukkue edustaa Italiaa rugby unionin maajoukkuekilpailuissa. Sitä hallinnoi vuonna 1926 perustettu "Federazione Italiana Rugby".


title: Italian rugby union -maajoukkue

text: Italia on pelannut jokaisessa MM-lopputurnauksessa, muttei ole kertaakaan selviytynyt alkulohkosta jatkoon. Parhaimmillaan se on voittanut kaksi ottelua vuosien 2003, 2007, 2011 ja 2015 kisoissa.


title: Italian rugby union -maajoukkue

text: Italia on pelannut Six Nations Championshipissa vuodesta 2000 lähtien. Parhaimmillaan se on sijoittunut neljänneksi 2007 ja 2013.


title: Italian rugby union -maajoukkue

text: European Nations Cupin Italia voitti 1997. Lisäksi se on sijoittunut yhdeksän kertaa toiseksi ja kahdeksan kertaa kolmanneksi.


title: Italian rugby union -maajoukkue

text: Italia oli lokakuussa 2015 kansainvälisen rugbyliitto IRB:n rankingissa 12. sijalla.


title: Domantas Sabonis

text: Domantas Sabonis (s. 3. toukokuuta 1996 Portland, Oregon, Yhdysvallat) on liettualainen koripalloilija. Hänen isänsä on lajilegenda Arvydas Sabonis. Kaudella 2018–2019 Sabonis edustaa NBA-seura Indiana Pacersia.


title: Domantas Sabonis

text: Isona laitahyökkääjänä tai sentterinä pelaava Sabonis siirtyi pelaamaan Espanjaan jo 16-vuotiaana. Hän ei kuitenkaan pelannut ammattilaisena, sillä tämä olisi estänyt hänen siirtymisensä Yhdysvaltain yliopistosarja NCAA:han, mikä tapahtuikin vuonna 2014. Orlando Magic varasi Sabonisin NBA:han 11. vuorolla . Hänet myytiin nopeasti osana vaihtokauppaa, jolla Magic hankki Serge Ibakan, Oklahoma City Thunderiin. Kaudeksi 2017–2018 Sabonis siirtyi Victor Oladipon kanssa Indiana Pacersiin Paul Georgen muuttaessa toiseen suuntaan.


title: Domantas Sabonis

text: Liettuan maajoukkueessa Sabonis on voittanut EM-hopeaa vuonna 2015.


title: Sotajoki

text: Sotajoki (pohjoissaameksi "Soahtejohka", inarinsaameksi "Čuđejuuhâ") on noin 28 kilometriä pitkä Ivalojoen oikea sivujoki, joka saa alkunsa Sodankylän Sota-aavan suoalueelta. Siihen laskevia sivu-uomia ovat muun muassa Luppohaara, Katramorostonoja, Nälkäoja, Harrijoki, Kellostapulinoja sekä Pahaoja.


title: Sotajoki

text: 1870-luvun alussa käynnistyneen Lapin kultaryntäyksen aikana Ivalojoen ja Sotajoen yhtymäkohtaan syntyi kullankaivajien keskuspaikka. Ivalojoen kultaesiintymien ehdyttyä, kaivuu laajeni myöhemmin myös Sotajoen rannoille.


title: Ilkka Alatalo

text: Ilkka Alatalo (s. 2. syyskuuta 1955 Oulu) on suomalainen jääpalloilija ja jääkiekkoilija.


title: Ilkka Alatalo

text: Jääpallossa Alatalo pelasi 31 A-maaottelua, joissa teki 13 maalia. MM-kisoissa hän saavutti hopeaa 1987 ja pronssia 1985. Jääpallon SM-sarjassa hän saavutti Oulun Luistinseuran riveissä kuusi Suomen-mestaruutta.


title: Ilkka Alatalo

text: Jääkiekossa Alatalo pelasi yhteensä kolme kautta jääkiekon SM-liigassa, edustaen Oulun Kärppiä. Alatalo pelasi SM-liigassa yhteensä 106 ottelua. Kärpissä hän pelasi miesten otteluita kaiken kaikkiaan 189. SM-liigassa Alatalo teki 25 maalia ja antoi 24 maalisyöttöä. Alatalo oli nostamassa Kärppiä SM-liigaan kauden 1976–1977 päätteeksi. Ensimmäisellä liigakaudellaan Alatalo teki 20 tehopistettä. Kaudella Alatalo teki runkosarjassa 22 tehopistettä ja liigakarsinoissa kuudessa ottelussa yhtä monta tehopistettä. Kaudella Alatalo teki runkosarjassa vain seitsemän pistettä ja kuudessa pudotuspeliottelussa yhden pisteen. Kauden päätteeksi hän voitti SM-liigassa pronssia.


title: Ilkka Alatalo

text: Alatalon isä Seppo Alatalo ja serkku Matti Alatalo olivat myös jääpalloilijoita ja lajin MM-mitalisteja ja Suomen-mestareita.


title: Palsinoja

text: Palsinoja on noin 13 kilometriä pitkä Ivalojoen sivujoki, joka saa alkunsa Multatunturilta. Se on yksi Lapin kullanetsintäpaikoista, jossa kaivuu alkoi jo 1870-luvun alussa käynnistyneen Lapin kultaryntäyksen aikana.


title: Tankajoki

text: Tankajoki on noin 34 kilometriä pitkä joki Sodankylän pohjoisosassa. Urho Kekkosen kansallispuistossa sijaitsevalta Peselmäaavan suolta alkunsa saava joki virtaa Tankapirtin ja Purnumukan kautta laskien Porttipahdan tekojärveen. Tankajoen merkittävin sivujoki on parinkymmenen kilometrin pituinen Siikajoki. Myös Lokan ja Porttipahdan tekojärvet yhdistävä Vuotson kanava laskee Tankajokeen. Ennen 1960-luvun lopulla tapahtunutta Porttipahdan rakentamista Tankajoki oli yksi Kemijoen pisimmän sivujoen Kitisen sivuhaaroista.


title: Tankajoki

text: Nelostien varrella sijaitsevan Tankapirtin ja Purnumukan lapinkylän välillä kulkee noin 15 kilometrin pituinen melontareitti. 1930-luvulla Tankajokeen laskevien Lauttaojan ja Hopiaojan varsilta löydettiin kultaa ja myöhemmin Hopiaojan rannalle syntyi suosittu matkailukohde Tankavaaran kultakylä.


title: Keikauskakku

text: Keikauskakku (engl. upside-down cake) on kakku, jonka pohjalle leivotaan kerros hedelmiä (esimerkiksi ananasviipaleita). Paistamisen jälkeen kakku käännetään ylösalaisin (ns. keikautetaan), jolloin hedelmäkerroksesta tulee kakun koristekerros.


title: Wash

text: Wash tai The Wash voi tarkoittaa ainakin seuraavia:


title: Pohjois-Kiinan tasanko

text: Pohjois-Kiinan tasanko on tasanko Kiinan pohjoisosassa. Siellä sijaitsee maan pääkaupunki Peking mutta toisaalta tärkeää viljelysaluetta. Tasanko on lössin peitossa.


title: Rowan Blanchard

text: Rowan Blanchard (s. 14. lokakuuta 2001 Los Angeles, Kalifornia, Yhdysvallat) on yhdysvaltalainen näyttelijä, joka tunnetaan parhaiten Riley Matthewsin roolista Disney Channelin sarjassa "Isojen tyttöjen leikit".


title: Rowan Blanchard

text: Näyttelijänuransa ohella Blanchard on saanut mediassa huomiota feminismin ja ihmisoikeuksien aktiivisena tukijana. Yhdysvaltalainen "Time"-lehti valitsi Blanchardin vuonna 2015 yhdeksi vuoden vaikutusvaltaisimmista teini-ikäisistä.


title: Rowan Blanchard

text: Rowanin vanhemmat, Elizabeth ja Mark Blanchard-Boulbol ovat ammatiltaan joogaohjaajia. Hän sai etunimensä Anne Ricen "The Witching Hour" -novellin pohjalta. Blanchardilla on kaksi nuorempaa sisarusta, Carmen ja Shane. Hänen sukujuurensa ovat Lähi-idästä, Englannista, Tanskasta ja Ruotsista. Blanchard on pescovegetaristi.


title: Rowan Blanchard

text: Blanchard on kertonut Twitter-sivullaan, että vaikka hän on aiemmin ”vain pitänyt pojista”, hän on nyt ”avoin pitämään kaikista sukupuolista”, eikä näin määrittele seksuaalista suuntautumistaan.


title: Rowan Blanchard

text: Blanchard aloitti näyttelemisen viisivuotiaana. Hänen ensimmäinen elokuvaroolinsa oli romanttisessa komediassa "Varasuunnitelma" vuonna 2010. Seuraavaksi hän sai roolin Disney Juniorin lastensarjasta "Dance-A-Lot Robot".


title: Rowan Blanchard

text: Vuonna 2011 Blanchard esiintyi elokuvissa "Little in Common" ja "". Seuraavan suuren roolin hän sai vuonna 2014 Disney Channelin sarjasta "Isojen tyttöjen leikit", joka on jatkoa 1990-luvun suositulle "Isojen poikien leikit" –sarjalle. Siinä Blanchard näyttelee pääroolissa Cory ja Topanga Matthewsin tytärtä.


title: Rowan Blanchard

text: Tammikuussa 2015 Blanchard sai roolin Disney Channelin "Invisible Sister" –elokuvasta.


title: Syvämeri

text: Syvämeri tarkoittaa valtameren vesikerrostumia noin 2 000–6 000 metrin syvyydessä. Syvännevyöhyke käsittää noin 80 % valtamerten, noin 56 % koko Maapallon pinta-alasta.


title: Syvämeri

text: Toisin kuin aiemmin luultiin, syvänmeren pohja ei ole läheskään tasainen eikä kauttaaltaan samanlainen. Vaikka syvänmeren tasangot viettävät enimmäkseen loivasti, siellä on syviä rotkoja, siellä täällä myös tulivuoria. Valtameren pohjan pitkät vuorijonot ovat yhteydessä mannerliikuntoihin.


title: Syvämeri

text: Syvänteen vesimassan suolapitoisuus on yleensä noin 3,4–3,5 % ja lämpötila noin −1...+2 °C.


title: HMS Squirrel (J301)

text: HMS Squirrel (viirinumero J301) Britannian Kuninkaallisen laivaston 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Squirrel (J301)

text: Alus tilattiin Harland and Wolffin telakalta Belfastista Pohjois-Irlannista. Aluksen köli laskettiin 21. elokuuta 1943 telakkanumerolla 1206 ja se laskettiin vesille 20. huhtikuuta 1944. Alus valmistui vielä samana vuonna 16. elokuuta.


title: HMS Squirrel (J301)

text: Alus upposi osuttuaan miinaan 24. heinäkuuta 1945 Phuketin edustalla.


title: Harmaaluppo

text: Harmaaluppo ("Bryoria capillaris") on yksi tummaluppolajeista. Se on n. 10–30 cm pitkä, ja sen pää- ja sivuhaarat ovat keskenään niin samanpituiset, että ulkonäkö on tiivis ja takkuinen. Kuten mustaluppokin, sen haarat ovat hennot ja se kasvaa monesti tiiviissä yhteydessä naavaan.


title: HMS Chameleon (J387)

text: HMS Chameleon (viirinumerot M387 ja J387) oli Britannian Kuninkaallisen laivaston 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Chameleon (J387)

text: Alus tilattiin Harland and Wolffin telakalta Belfastista Pohjois-Irlannista. Aluksen köli laskettiin 20. elokuuta 1943 telakkanumerolla 1207 ja se laskettiin vesille 6. toukokuuta 1944. Alus valmistui vielä samana vuonna 14. syyskuuta.


title: HMS Chameleon (J387)

text: Valmistajan koeajoihin alus siirrettiin syyskuussa 1944 ja se määrättiin 7. miinanraivaajalaivueeseen. Alus valmistui 15. syyskuuta ja se luovutettiin laivastolle vastaanottotesteihin, joiden päätyttyä alus siirtyi Tobermoryyn koulutettavaksi. Lokakuussa alus oli Firth of Forthissa miinanraivauskoulutuksessa, jonka päätyttyä se liittyi laivueeseensa Harwichissa aloittaen Scheldtin alueen raivaukset. Laivueen muut alukset olivat "HMS Pincher", "HMS Recruit", "HMS Rifleman", "HMS Plucky", "HMS Fancy", "HMS Squirrel" ja "HMS Vestal". Marraskuussa alus siirrettiin Plymouthin alueen alaisuuteen Falmouthiin sukellusveneidentorjuntaan ja miinanraivauksiin. Joulukuussa alus aloitti valmistautumisen ulkomaanpalvelukseen.


title: HMS Chameleon (J387)

text: Tammikuussa 1945 "Chameleon" palasi laivueeseensa kanaalin raivaukseen, kun siirto Ceylonille viivästyi. Helmikuussa alus lähti Gibraltarille, mistä se jatkoi matkaansa Välimeren ja Punaisenmeren poikki Adeniin ja edelleen Colomboon. Alus liittyi 14. huhtikuuta laivueensa mukana Itäiseen laivastoon, jossa se määrättiin Force 65:een raivaustehtäviin yhdessä 37. miinanraivaajalaivueen kanssa tukemaan Rangoonin valtausta (operaatio Dracula). Alus liittyi Force 65:een Burmassa Akyabissa.


title: HMS Chameleon (J387)

text: Alus lähti 29. huhtikuuta ABLE saattueen mukana tukemaan hyökkäystä raivaamalla miinoja. Alus aloitti 1. toukokuuta maihinnousualueiden raivaukset ja 3. toukokuuta alus varmisti satama-alueen turvallisuutta. Vapauduttuaan operaatiosta alus palasi laivueen mukana Colomboon, jossa se määrättiin huollettavaksi Etelä-Afrikkaan. Alus lähti vielä toukokuun lopulla Durbaniin, jossa se oli huollettavana aina elokuuhun. Telakalta vapauduttuaan ja koeajojen päätyttyä alus lähti Trincomaleehen liittyäkseen laivueeseensa.


title: HMS Chameleon (J387)

text: Alus liittyi laivueeseensa Singaporessa ja se viipyi Kaukoidässä helmikuuhun 1946, jolloin se palasi Britteinsaarille kuuden muun laivueen aluksen kanssa. Alus poistettiin palveluksesta ja se siirrettiin reserviin pian paluun jälkeen. Alus palautettiin palvelukseen liitettynä Maltalle sijoitettuun 2. miinanraivaajalaivueeseen.


title: HMS Chameleon (J387)

text: Vuosina 1947-1954 alus osallistui Palestiinan rannikolla tehtyihin partiomatkoihin yhdessä muiden Välimeren laivaston alusten kanssa sekä erilaisiin vuosittaisiin harjoituksiin ja laivastovierailuihin. Vuonna 1954 alus palasi Britteinsaarille, jossa se poistettiin palveluksesta 13. joulukuuta Portsmouthissa ja alus siirrettiin reserviin. Alus makasi ankkurissa Portsmouthissa, kunnes se sijoitettiin poistolistalle vuonna 1965.


title: HMS Chameleon (J387)

text: Alus myytiin BISCOlle vuonna 1966 ja se saapui hinattuna Cumberlandin Sillothiin Ardmore Steelille romutettavaksi 3. huhtikuuta.


title: HMS Chameleon (J387)

text: Aluksen päällikköinä olivat:


title: HMS Cheerful (J388)

text: HMS Cheerful (viirinumerot M88 ja J388) oli Britannian Kuninkaallisen laivaston 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Cheerful (J388)

text: Alus tilattiin 30. huhtikuuta 1942 Harland and Wolffin telakalta Belfastista Pohjois-Irlannista. Aluksen köli laskettiin 20. elokuuta 1943 telakkanumerolla 1208 ja se laskettiin vesille 22. toukokuuta 1944. Alus valmistui vielä samana vuonna 13. lokakuuta.


title: HMS Cheerful (J388)

text: Aluksen valmistajan koeajot alkoivat lokakuussa 1944 ja 13. lokakuuta valmistunut alus luovutettiin laivastolle vastaanottotesteihin, joiden päätyttyä se siirrettiin Tobermoryyn koulutettavaksi ennen operatiivisten tehtävien aloittamista. Joulukuussa alus oli Firth of Forthissa ennen Harwichiin siirtymistä. Alus aloitti tammikuussa 1945 raivaukset ja Belgiaan matkanneiden saattueiden suojaamisen 18. miinanraivaajalaivueen mukana


title: HMS Cheerful (J388)

text: Huhtikuussa alus osallistui Cuxhaveniin ja Hampuriin johtaneiden väylien raivaamiseen (operaatio Dropkick) ja toukokuusta alken alus osallistui miinojen raivaamiseen Belgian, Alankomaiden ja Saksan rannikoilta. Raivausten aikana aluksen tukikohtana oli Ostend. Heinäkuussa alus siirtyi laivueen mukana Plymouthin alaisuuteen raivaamaan luoteisen reitin ja Bristolin kanavan miinoituksia, missä tehtävässä se jatkoi aina vuoteen 1947.


title: HMS Cheerful (J388)

text: Alus siirrettiin siirrettiin 1947 Port Edgariin 3. miinanraivaajalaivueeseen. Lokakuussa alus poistettiin palveluksesta ja se siirrettiin reserviin Devonportissa. Alus palautettiin palvelukseen 1951 ja koulutuksen jälkeen se liittyi Portlandissa kalastuksenvalvontalaivueeseen, jonka mukana se osallistui kesäkuussa 1953 Elizabeth II:n kruunajaisten yhteydessä Spitheadissä pidettyyn laivastokatselmukseen. Alus poistettiin 1954 palveluksesta Chathamissa ja se palautettiin reserviin.


title: HMS Cheerful (J388)

text: Alus sijoitettiin poistolistalle 1963 ja se myytiin BISCOlle romutettavaksi. Alus hinattiin syyskuussa Lacmotsille Queensborough'iin lähelle Ramsgatea romutettavaksi.


title: HMS Cheerful (J388)

text: Aluksen päällikköinä olivat:


title: HMS Liberty (J391)

text: HMS Liberty (viirinumero J391) oli Britannian Kuninkaallisen laivaston 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Liberty (J391)

text: Alus tilattiin Harland and Wolffin telakalta Belfastista Pohjois-Irlannista. Aluksen köli laskettiin 27. marraskuuta 1943 telakkanumerolla 1211 ja se laskettiin vesille 22. elokuuta 1944. Alus valmistui 18. tammikuuta 1945.


title: HMS Liberty (J391)

text: Alus luovutettiin 1949 Belgialle, joka liitti sen laivastoonsa nimellä "Adrian de Gerlache". Alus romutettiin 1970 Belgiassa.


title: Vuokko Blinnikka

text: Vuokko Blinnikka, o.s. "Janila" (1928–2011) oli Hollolasta kotoisin ollut suomalainen kirjallisuusarvostelija, kirjailija ja kirjastonhoitaja. Hän sai Pääskynen-palkinnon vuonna 1985. Hän oli koulutukseltaan filosofian maisteri.


title: Vuokko Blinnikka

text: Blinnikan puoliso oli toimittaja Aulis Blinnikka.


title: Christoph Amberger

text: Christopher Amberger (n. 1500–1562) oli saksalainen taidemaalari. Ambergerin alttaritaulut ja freskot, joita hän maalasi vuodesta 1530 työskennellessään Augsburgissa, kuvastavat vaikutteita italialaisesta manierismista. Amberger oli myös suosittu muotokuvamaalari. Muotokuvia hän teki lähinnä ruhtinaista ja ylimyksistä, ja näistä tunnetuin on Kaarle V:n muotokuva vuodelta 1532. Amberger sai vaikutteita Hans Burgkmairilta, joka mahdollisesti oli hänen opettajansa, ja tutki sitten Venetsian suuria väritaiteilijoita


title: Christoph Amberger

text: Ambergerin tuotanto on tyyliltään Hans Holbeinia. Berliinin taidemuseossa on kaksi hienoa esimerkkiä hänen työstään, Kaarle V:n ja saksalaisen kartografin Sebastian Münsterin muotokuvat, numerot 556 ja 583, Frankfurtissa on numero 84 ja lisäksi muita on Ambergissa. Augsburgin tuomiokirkon itäpäädyn kappelissa on kaunis alttarimaalaus. Hänen tekemäksi on aiemmin pitkään mainittu Henrik VIII:n muotokuva Augsburgin taidemuseossa, mutta maalaus on sittemmin siirretty Barthel Behamin nimiin, eikä se tiettävästi esitä Englannin kuningasta.


title: HMS Bramble (J11)

text: HMS Bramble (viirinumerot J11 ja M11) oli Britannian kuninkaallisen laivaston vuonna 1945 valmistunut Algerine-luokan miinanraivaaja.


title: HMS Bramble (J11)

text: Alus tilattiin 9. kesäkuuta 1943 Renfrew'stä Lobnitz et Companyltä ja sen köli laskettiin 30. kesäkuuta 1944. Alus laskettiin vesille 26. tammikuuta 1945 ja se liitettiin laivastoon vielä samana vuonna 28. kesäkuuta.


title: HMS Bramble (J11)

text: Aluksen valmistajan koeajot aloitettiin toukokuussa 1945 ja se määrättiin kesäkuussa 3. miinanraivaajalaivueeseen johtoalukseksi. Telakka sai työnsä päätökseen 28. kesäkuuta ja alus luovutettiin laivastolle vastaanottotesteihin. Testien päätyttyä alus siirtyi heinäkuussa Tobermoryyn koulutukseen, minkä päätyttyä se lähti Forthiin täydentämään koulutusta. Alus liittyi laivueeseensa lokakuussa ja se aloitti Britteinsaarten lähivesien miinanraivaukset. Laivueen muut alukset olivat "HMS Mameluke", "HMS Marvel", "HMS Myrmidon", "HMS Mariner" ja "HMS Romola". Laivue jatkoi "Bramblen" johdolla miinanraivausta lokakuuhun 1946, jolloin miinanraivausta järjesteltiin uudelleen. Osa aluksista siirtyi muodostettavaan 4. miinanraivaajalaivueeseen ja 3. laivue sai täydennyksenä uusia aluksia.


title: HMS Bramble (J11)

text: Marraskuussa laivue numerointi vaihtui 1. miinanraivaajalaivueeksi ja se jatkoi raivausta Plymouthista. Vuoden 1947 alusta alkaen jatkettiin luoteisen alueen ja Pohjanmeren raivausta. Tammikuussa 1948 "Bramble" määrättiin reserviin ja samalla laivue lakkautettaisiin. Helmikuussa alus poistettiin palveluksesta ja se siirrettiin Harwichissa reserviin, jossa se vastaanotettiin maaliskuussa ja ankkuroitiin Harwichiin.


title: HMS Bramble (J11)

text: Alus määrättiin tammikuussa 1951 perustettavan 4. miinanraivaajalaivueen johtoalukseksi ja se palautettiin Harwichissa palvelukseen. Laivueen muut alukset olivat "HMS Mandate", "HMS Pickle", "HMS Pincher", "HMS Rattlesnake" ja "HMS Rinaldo". Toukokuussa alus lähti laivueen mukana Portlandiin koulutettavaksi ennen operatiivisen palveluksen aloittamista. Kesäkuussa laivue palasi Harwichiin, jossa harjoittelu jatkui vuoden 1952 loppuun.


title: HMS Bramble (J11)

text: Huhtikuussa 1953 alus määrättiin laivueineen Elizabeth II:n kruunajaisiin liittyvään laivastokatselmukseen, mihin valmistauduttiin toukokuu. Kesäkuussa laivue siirtyi Portsmouthiin osallistuen katselmukseen. Tämän jälkeen alus jatkoi laivueineen Harwichissa koulutuksessa osallistuen erilaisiin harjoituksiin. Kesäkuussa 1955 laivue vieraili Cuxhavenissa ja Hampurissa sekä "Bramble" yksinään Antwerpenissä ja Brysselissä osallistuessaan Naton järjestämiin kaupunkien välisen kanavan avajaisjuhlallisuuksiin. Juhlallisuuksien jälkeen alus osallistui laivueineen yhteisharjoitukseen Alankomaiden laivaston alusten kanssa.


title: HMS Bramble (J11)

text: Loka-syyskuun alus oli laivueineen jälleen harjoittelemassa Harwichissa osallistuen laivaston harjoituksiin. "Bramble" vieraili lokakuussa Lontoossa "Rinaldon", "Rattlesnaken" ja "Pincherin" kanssa. Marraskuussa ilmoitettiin laivueen lakkauttamisesta ja alusten siirrosta kalastuksenvalvontaan. Joulukuussa pidettiin laivueen viimeiset harjoitukset.


title: HMS Bramble (J11)

text: "Bramble" liittyi tammikuussa 1956 kalastuksenvalvontalaivueeseen Humberissa aloittaen partioinnin talousalueella valvoen kalastusta. Alus määrättiin marraskuussa 1954 siirrettäväksi reserviin yhdessä "HMS Welcomen" kanssa. Joulukuussa alus poistettiin palveluksesta ja sen varastot tyhjennettiin.


title: HMS Bramble (J11)

text: Tammikuussa 1958 aluksen aseistus ja kansilla ollut materiaali varastoitiin ja alus siirrettiin helmi-maaliskuussa reserviin. Alus sijoitettiin poistolistalle 1961 ja sitä tarjottiin Dominicalle korvaamaan Flower-luokan korvetti. Tarjousta ei kuitenkaan hyväksytty ja alus myytiin romutettavaksi BISCOlle. Alus saapui elokuussa hinattuna Kingille Gatesheadiin romutettavaksi.


title: HMS Bramble (J11)

text: Aluksen päällikköinä olivat:


title: HMS Fierce (J453)

text: HMS Fierce (viirinumerot J453 ja M53) oli Britannian Kuninkaallisen laivaston vuonna 1945 valmistunut Algerine-luokan miinanraivaaja.


title: HMS Fierce (J453)

text: Alus tilattiin Renfrew'stä Lobnitz et Companyltä. Sen köli laskettiin 26. marraskuuta 1944 ja alus laskettiin vesille 11. syyskuuta 1945. Alus liitettiin laivastoon vielä saman vuoden lopulla 28. marraskuuta.


title: HMS Fierce (J453)

text: Alus romutettiin 1959 Gatesheadissä.


title: HMS Fly (J306)

text: HMS Fly (viirinumero J306) oli Britannian Kuninkaallisen laivaston vuonna 1942 valmistunut Algerine-luokan miinanraivaaja, joka palveli toisessa maailmansodassa.


title: HMS Fly (J306)

text: Alus tilattiin Renfrew'stä Lobnitz et Companyltä. Sen köli laskettiin 6. lokakuuta 1941 ja alus laskettiin vesille 1. kesäkuuta 1942. Alus liitettiin laivastoon vielä saman vuoden lopulla 20. lokakuuta.


title: HMS Fly (J306)

text: Alus myytiin 1949 Iranille, joka liitti sen laivastoonsa nimellä "Palang". Alus upposi 1970-luvulla, minkä jälkeen se romutettiin.


title: Valentin Zeileis

text: Valentin Zeileis (1873–1939) oli itävaltalainen ihmeparantaja. Vuodesta 1912 hän omisti Gallspachin linnan Ylä-Itävallassa. Varsinkin n. 1925–1930 hän sai kuuluisuutta parantaessaan monenlaisia sairauksia. Galspachin linnaan hän yhdessä poikansa tohtori Fritz G. Zeileisin kanssa vuonna 1929 laitoksen. Monet Zeileisin parannusvälineet olivat elektroterapeuttisia kojeita. Yksi väline oli sähköistetty taikasauva. Zeileisin potilaita oli niin paljon, että heidän majoittamisensa johdosta syntyi miltei kaupunkimainen asutusryhmä.


title: Samoan rugby union -maajoukkue

text: Samoan rugby union -maajoukkue edustaa Samoaa rugby unionin maajoukkuekilpailuisa. Sitä hallinnoi vuonna 1924 perustettu "Samoa Rugby Football Union".


title: Samoan rugby union -maajoukkue

text: Samoa on esiintynyt kaikissa rugbyn MM-lopputurnauksissa ensimmäisiä, vuoden 1987 kisoja lukuun ottamatta. Se on selviytynyt parhaimmillaan kaksi kertaa puolivälieriin.


title: Samoan rugby union -maajoukkue

text: Englannin MM-kilpailuissa 1991 Samoa voitti alkulohkon otteluissa Walesin ja Argentiinan sekä hävisi Australialle. Puolivälieräottelun se hävisi Skotlannille pistein 6–28. Etelä-Afrikassa 1995 Samoa voitti alkulohkossa Italian ja Argentiinan sekä hävisi Englannille. Puolivälieräottelussa se hävisi Etelä-Afrikalle 14–42.


title: Samoan rugby union -maajoukkue

text: Walesin MM-kilpailuissa 1999 Samoa voitti alkulohkossa Japanin pistein 43–9 ja isäntämaa Walesin 38–31. Se kuitenkin hävisi Argentiinalle ja pudotuspelien karsintakierroksella Skotlannille. Australiassa 2003 Samoa voitti Uruguayn ja Georgian, mutta hävisi Etelä-Afrikalle ja Englannille karsiutuen jatkosta alkulohkon jälkeen.


title: Samoan rugby union -maajoukkue

text: Ranskan MM-kilpailuissa 2007 Samoa jäi alkulohkossaan neljänneksi. Se voitti Yhdysvallat, mutta hävisi Etelä-Afrikalle, Tongalle ja Englannille. Samoa karsiutui lohkovaiheen jälkeen myös Uuden-Seelannin MM-kilpailuissa 2011 voitettuaan Namibian ja Fidžin, mutta hävittyään Walesille ja Etelä-Afrikalle.


title: Samoan rugby union -maajoukkue

text: Englannin MM-kilpailuissa 2015 Samoa oli alkulohkossaan neljäs. Se voitti Yhdysvallat, mutta hävisi Etelä-Afrikalle, Japanille ja Skotlannille.


title: Samoan rugby union -maajoukkue

text: Samoa on voittanut World Rugby Pacific Nations Cupin vuosina 2010 ja 2012.


title: Samoan rugby union -maajoukkue

text: Samoa oli lokakuussa 2015 kansainvälisen rugbyliitto IRB:n rankingissa 15:nnellä sijalla.


Jalkapallon naisten Euroopan-mestaruuskilpailut 2017 olivat järjestyksessään 12. jalkapallon naisten Euroopan-mestaruuskilpailut. Ne järjestettiin Alankomaissa 16. heinäkuuta – 6. elokuuta 2017. Isäntämaa Alankomaat voitti loppuottelussa Tanskan. Turnauksen parhaaksi pelaajaksi valittiin alankomaalainen Lieke Martens. Turnauksen paras maalintekijä oli englantilainen Jodie Taylor viidellä maalillaan.


title: Jalkapallon naisten Euroopan-mestaruuskilpailut 2017

text: Turnauksessa pelaa 16 joukkuetta neljässä neljän joukkueen alkulohkossa.


text:
Lähde:
Viisi maalia


text: Neljä maalia


text: Kolme maalia


text:
Kaksi maalia Yksi maali
Omat maalit


title: Fidžin rugby union -maajoukkue

text: Fidžin rugby union -maajoukkue edustaa Fidžiä rugby unionin maajoukkuekilpailuissa. Sitä hallinnoi vuonna 1913 perustettu "Fiji Rugby Union". Fidži on pelannut kaikissa MM-lopputurnauksissa vuoden 1995 kisoja lukuun ottamatta selviytyen parhaimmillaan kaksi kertaa puolivälieriin.


title: Fidžin rugby union -maajoukkue

text: Fidži voitti MM-kilpailuissa 1987 alkulohkon otteluissa Argentiinan pistein 28–9 sekä hävisi Uudelle-Seelannille ja Italialle. Se selviytyi puolivälieräotteluun, jonka hävisi Ranskalle pistein 16–31. Englannissa 1991 Fidži hävisi ottelunsa Kanadaa, Ranskaa ja Romaniaa vastaan karsiutuen alkulohkon jälkeen.


title: Fidžin rugby union -maajoukkue

text: Walesin MM-kilpailuissa 1999 Fidži voitti Namibian ja Kanadan sekä hävisi Ranskalle ja pudotuspelien karsintakierroksella Englannille. Australiassa 2003 Fidži karsiutui alkulohkon jälkeen voitettuaan Yhdysvallat ja Japanin, mutta hävittyään Skotlannille ja Ranskalle.


title: Fidžin rugby union -maajoukkue

text: Ranskan MM-kilpailuissa 2007 Fidži voitti lohkovaiheessa Japanin, Kanadan ja Walesin sekä hävisi Australialle. Puolivälieräottelussa se hävisi Etelä-Afrikalle pistein 20–37. Uudessa-Seelannissa 2011 Fidži voitti Namibian, mutta hävisi Etelä-Afrikalle, Samoalle ja Walesille, viimeksi mainitulle peräti pistein 0–66, karsiutuen alkulohkon jälkeen.


title: Fidžin rugby union -maajoukkue

text: Englannin MM-kilpailuissa 2015 Fidži karsiutui alkulohkon jälkeen voitettuaan Uruguayn, mutta hävittyään Englannille, Australialle ja Walesille.


title: Fidžin rugby union -maajoukkue

text: Fidži on voittanut World Rugby Pacific Nations Cupin vuosina 2013 ja 2015.


title: Fidžin rugby union -maajoukkue

text: Fidži oli lokakuussa 2015 kansainvälisen rugbyliitto IRB:n rankingissa 11:nnellä sijalla.


Karsinnat jalkapallon naisten Euroopan-mestaruuskilpailuihin 2017 käynnistyivät keväällä 2015. Lopputurnaukseen osallistuu 16 maata, jonne karsinnoista selvisi 15 maata isäntämaa Alakomaiden lisäksi. Karsintoihin osallistui 46 valtiota.


title: Karsinnat jalkapallon naisten Euroopan-mestaruuskilpailuihin 2017

text: Joukkueiden sijoitukset määrättiin keskinäisten otteluiden maalieron perusteella.


text: Kaksi huonointa lohkossaan toiseksi sijoittunutta pelaavat kaksiosaisen jatkokarsinnan.


title: Ányos Jedlik

text: Ányos Jedlik (11. tammikuuta 1800 – 13. joulukuuta 1895) oli unkarilainen luonnontieteilijä, fyysikko ja keksijä, benediktiinimunkki ja opettaja. Hänet kastettiin Istvániksi, mutta otti munkkinimekseen Ányos. Hänen tieteellisen uransa mahdollisti Itävalta-Unkarin opetuspolitiikan saralla eräs valistunut keisarillinen uudistus, joka vahvisti mm. benediktiinien opetusoikeudet.


title: Ányos Jedlik

text: Jedlik rakensi maailman ensimmäisen ilman vakimagneettia toimivan sähkömoottorin 1827–1828. Se toimi tasavirralla, pyörivänä osanaan sähkömagneetti, jolla oli kommutaattori. Se oli nykyaikaisen sähkömoottorin ensimmäinen luotettavasti ja todistettavasti toimiva malli.


title: Deksametasoni

text: Deksametasoni (CHOF) on glukokortikoideihin kuuluva orgaaninen yhdiste. Yhdistettä käytetään lääketieteessä muun muassa nivelreuman, astman ja allergisten oireiden hoitamiseen. Deksametasoni kuuluu WHO:n laatimalle tärkeimpien lääkeaineiden listalle.


title: Deksametasoni

text: Deksametasoni on huoneenlämpötilassa valkoista kiteistä ainetta. Yhdiste liukenee vain vähän veteen, mutta paremmin orgaanisiin liuottimiin kuten etanoliin, asetoniin ja kloroformiin. Deksametasoni on optisesti aktiivinen yhdiste ja sen ominaiskiertokyky dioksaaniliuoksessa on +77,5.


title: Deksametasoni

text: Deksametasonisynteesin lähtöaineena on 16α-metyyliprednisoloniasetaatti, joka dehydrataan, jolloin muodostuu kaksoissidos sykloheksaanirenkaaseen. Tämä yhdiste reagoi hypobromihapokkeen lähteen esimerkiksi natriumhypobromiitin kanssa muodostaen bromialkoholin. Käsiteltäessä tätä yhdistettä heikolla emäksellä esimerkiksi kaliumasetaatilla muodostuu epoksidi, joka reagoi vetyfluoridin kanssa deksametasoniksi.


title: Deksametasoni

text: Deksametasonin tulehdusta hillitsevät ja allergiaoireita lieventävät vaikutukset ovat potentimpia kuin monilla muilla glukokortikoideilla. Yhdiste on aihiolääke, joka metaboloituu vaikuttavaksi aineeksi maksassa. Esimerkiksi prednisoloniin verrattuna tulehdusta lievittävät vaikutukset ovat viisinkertaiset ja hydrokortisoniin verrattuna noin kolmekymmentäkertaiset. Deksametasonia voidaan käyttää muun muassa reuman, vaikeiden allergioiden, hyönteistenpistojen ja käärmenpuremien hoitamiseen, palovammojen hoitoon, vaikeiden astmakohtausten hoitoon, silmätulehdusten hoitoon, yhdessä muiden antiemeettien kanssa syöpähoidoista aiheutuvan pahoinvoinnin hoitoon, keskosten hengitysongelmien hoitoon ja valekuristustaudin hoitoon sekä Cushingin oireyhtymän diagnosointiin. Eläinlääketieteessä deksametasonia voidaan käyttää tulehdustilojen ja autoimmuunisairauksien hoitoon. Aineen vaikutus perustuu glukokortikoidireseptoreihin sitoutumiseen, minkä vuoksi prostaglandiinien ja leukotrieenien biosynteesi estyy. Deksametasoni kuuluu pitkävaikutteisiin glukokortikoideihin. Deksametasonia käytetään usein asetaattiesterinä tai fosfaatti- tai isonikotinaattisuolana.


title: Deksametasoni

text: Tyypillisimpiä deksametasonin aiheuttamia haittavaikutuksia ovat suolisto-oireet, unettomuus, keskosilla kasvuun ja kehitykseen liittyvät häiriöt, korkea verenpaine, lisämunuaisten toimintahäiriöt, euforia ja muut vaikutukset psyykeen.


title: Minä, Claudius

text: Minä, Claudius : Rooman keisarin Tiberius Claudiuksen, joka syntyi vuonna 10 eKr., murhattiin ja julistettiin jumalaksi AD. 54 oman elämäkerran mukaan () on Robert Gravesin vuonna 1934 ilmestynyt historiallinen romaani. Teoksessa kuvataan omaeläkerralliseen tyyliin Rooman keisarin Claudiuksen elämää.


title: Minä, Claudius

text: "Minä, Claudius" on Gravesin tunnetuimpia teoksia. Se ilmestyi Frithiof J. Pennasen suomennoksena vuonna 1936. Claudiuksen fiktiivinen omaelämäkerta jatkuu vuonna 1934 ilmestyneessä jatko-osassa "Claudius jumala ja hänen vaimonsa Messalina". Jatko-osa kertoo Claudiuksen vaiheista keisarina sekä hänen avioliitoistaan Messalinaan ja Agrippinaan. BBC on tuottanut molempiin teoksiin pohjautuvan menestyksekkään televisiosarjan "Minä, Claudius".


title: Minä, Claudius

text: Kirjan tarina sijoittuu Rooman keisarikunnan aikaan ja kuvaa erityisesti Juliusten-Claudiusten hallitsijasuvun vaiheita ulottuen Julius Caesarin kuolemasta vuonna 44 eaa. aina vuoteen 41, jolloin keisari Caligula murhattiin ja Claudius nousi valtaan. Änkyttävä ja kömpelö Claudius oli hyvin epätodennäköinen keisarikandidaatti, joka selvisi romaanin tarinan mukaan Caligulan hirmuhallinnosta hengissä lähinnä hupia herättävän hahmonsa ja harmittoman asemansa vuoksi. Keskeisiä henkilöhahmoja teoksessa ovat muun muassa keisaripari Augustus ja Livia, Claudiuksen veli Germanicus, keisari Tiberius ja hänen uskottunsa Sejanus sekä Caligula.


title: Minä, Claudius

text: Panu Rajala on todennut Mika Waltarin elämäkerrassaan "Unio mystica", että Waltari on ominut Gravesilta ”historiallisen minä-kertojan mahdollisuudet”. Waltari oli tutustunut "Minä, Claudius" -teokseen ennen ensimmäisen historiallisen romaaninsa "Sinuhe egyptiläisen" ilmestymistä. Rajalan mukaan Gravesin kirjoitustyyli miellytti Waltaria enemmän kuin Tatu Vaaskiven koristeellinen ja luettelomainen tyyli romaanissa "Yksinvaltias", joka myös käsitteli keisari Tiberiuksen aikakautta.


title: Kanadan rugby union -maajoukkue

text: Kanadan rugby union -maajoukkue edustaa Kanadaa rugby unionin maajoukkuekilpailuissa. Sitä hallinnoi vuonna 1974 perustettu "Rugby Canada".


title: Kanadan rugby union -maajoukkue

text: Kanada on pelannut kaikissa MM-lopputurnauksissa. Se on selviytynyt parhaimmillaan puolivälieriin Englannin kisoissa 1991. Se voitti tuolloin alkulohkon otteluissa Fidžin ja Romanian sekä hävisi Ranskalle. Puolivälieräottelussa se hävisi Uudelle-Seelannille pistein 13–29. Vuosien 1987, 1995, 1999 ja 2003 MM-kilpailuissa Kanada voitti kussakin yhden ottelun ja hävisi muut. Vuoden 2007 kisoissa se pelasi tappioiden lisäksi yhden tasapelin, 2011 tuloksena oli voitto, tasapeli ja kaksi tappiota. MM-kilpailuissa 2015 se hävisi kaikki neljä otteluaan.


title: Kanadan rugby union -maajoukkue

text: Kanada on sijoittunut World Rugby Pacific Nations Cupissa parhaimmillaan toiseksi 2013.


title: Kanadan rugby union -maajoukkue

text: Kanada oli lokakuussa 2015 kansainvälisen rugbyliitto IRB:n rankingissa 18. sijalla.


title: Ruhtinas Vladimir Krasno(e) Solnyško

text: Vladimir Krasno(e) Solnyško () eli Vladimir Punainen Aurinko, laulajien kutsuma Volodimir Seslavitš ja ”kiovalainen pääruhtinas Vladimir” () on Kiovan ruhtinas ja hallitsija venäläisen kansanperinteen Kiovan Rusjiin sijoittuvassa bylinarunoudessa, kiovalaisten bylinojen juonta ja hovipitoja eteenpäin kuljettava keulahahmo ja henkilöjärjestelmän kiintoelementti. Myyttisen Vladimirin henkilöhahmo on koottu Venäjän historiassa tunnettujen Vladimir Svjatoslavitšin ja Vladimir Monomahin arkaistisista ominaisuuksista ja on heidän kansanomainen heijastuma, vaikka metaforisesti hän kuvastaakin luonnonilmiötä kuten auringonpaistetta ja pakanallisen muinaisuuden uskoa lohikäärmeisiin, hirviömäisiin lintuihin tai ylivoimaisiin bogatyreihin, ja hän on kuin kansalliseepoksen myyttiset hahmot iäti, auringon ja hedelmällisyyden jumalan Dažbogin sukulainen.


title: Ruhtinas Vladimir Krasno(e) Solnyško

text: Kansaneepoksen ruhtinaan perheeseen kuuluvat vaimo Apraksija Korolevitšna (usein myös Evpraksija tai Opraksu) ja rakastettu sisarentytär tai tytär Zabava Putjatišna.


title: Ruhtinas Vladimir Krasno(e) Solnyško

text: Vladimir on yksi kiovalaisista bylinoista koostuvan runosikermän avainhenkilöistä, joka yhdistää venäläisiä tarunomaisia bogatyreja heidän pyrkimyksissään palvella isänmaata ja on heidän johtaja. Vladimirin käskyistä urhot puolustavat Kiovaa ja ruhtinaskuntaa, osallistuvat veronkeruisiin ja käyvät hallitsijan puolesta kosintaretkillä. Vladimirin monisatavuotiseen ”hallituskauteen” sijoittuvat myyttisistä sankareista kolmen tunnetuiman, pääurhon Ilja Murometsin, lohikäärmeenvoittajan Dobrynja Nikititšin ja naistennaurattajan Aljoša Popovitšin legendaariset uroteot. Vladimir ei kuitenkaan itse koskaan ole sankarin roolissa eikä hänestä ole luotu erikseen lauluja, vaan hän on välttämätön ja säännöllinen taustahenkilö urhojen kohtaloista kertovissa pitkissä runoissa.


title: Ruhtinas Vladimir Krasno(e) Solnyško

text: Kirjailija ja publisisti L.R. Prozorov, taiteilijanimellään Ozar Voron, esifeodaalisten, -kristillisten ja –valtiollisten näkemyksien kehitystä käsittelevässä kirjoituksessaan "Kuinka Vladimir Krasnoe Solnyškosta tuli Svjatoslavitš ja Iljasta - Muromets" kuvailee pääruhtinaan nimen muutosprosessin alkaneen jo 16. vuosisadalla, jolloin moskovalaisen patriarkan Nikonin mukaan nimetyn kronikan kirjoittaja vuorostaan yritti ratkaista kysymyksiä eeppisten seikkojen ja historian välisistä vuorovaikutuksista. Lähtiessään tutkimaan sankareita Aleksander (Aljoša) Popovitšia ja Vasilij Buslaevia käsittelevien bylinojen tekstejä, hän ”käänsi” bylinojen Vladimir Krasnoe Solnyškon Venäjän kastajaksi, Vladimir I Svjatoslavitšiksi, ja seuraavat sukupolvet ovat kulkeneet hänen jäljissään. Prozorovin mukaan venäläinen kynäilijä ja kääntäjä Ljovšin, Vasilij Aleksejevitš kuuluisan kokoelmansa "Venäläisiä satuja" (ru:"Русские сказки") prologissa, hyvin innostuneena muinaisvenäläisestä kansanperinteestä, samastaa Kiovan ja koko Venäjän Vladimir Svjatoslavitšin bylinojen pääruhtinaan kanssa, mutta itse satutarinoissaan hän käyttää hallitsijasta nimeä "Kunniakas pääruhtinas Kiovan Vladimir Solnyško Vseslavjevitš". Tämän jälkeen XII vuosisadan loppupuolella kirjoitetun ja Kiovan Venäjän kirjallisuusmuistomerkkinä tunnetun eeppisen runoelman "Laulu Igorin sotaretkestä” ensimmäinen julkaisija noin XX vs. rajamailla, siteeratessa Kirša Danilovin bylinakokoelmaa "Muinaisia venäläisiä runoja" (ru: "Древние русские стихотворения"), vaihtaa Vladimirin "Vseslavitš":in yleisesti käytetympään "Svjatoslavitšiin". Vasta auktoriteetiltaan vaikuttavan ja tunnetun kirjailijan, kielimiehen ja historioitsijan Nikolai Karamzinin vahvistaessa samastamisen, patronyymi "Svjatoslavitš" on pysynyt kulttuurifilosofisena perusoletuksena.


title: Ruhtinas Vladimir Krasno(e) Solnyško

text: Pääruhtinas Vladimiria siis usein samastetaan kristillisen kasteen vastaanottaneeseen pyhään hallitsijaan ja alkukantaisuuden esikuvaan Vladimir Svjatoslavitšiin, nimellä jolla esimerkiksi bogatyreista Ilja Muromets häntä kutsuu. Vaikka hänen myyttisessä hahmossaan ruumiillistuu tunnettu luonnonilmiö kuten auringonvalo ja häntä pidetään Dažbogin, auringon ja hedelmällisyyden jumalan lapsenlapsena, hänen henkilökuvaan on taitavasti punottu muutama historiallista ja kronikallista juonta. Kuten muinaisen Polatskin ruhtinaskunnan (nykyisen Valko-Venäjän) hallitsijan Rogvolodin tytär Rogned vastaa Venäjän ruhtinaan Vladimir Suuren kosintaan: ”En halua moiselle kelteisillään orjan pojalle”, myös bylinassa Liettuan kuningas puhkea sadattelemaan ja nimittelemään Vladimiria ”perimmiksi tallirengeistä, varkaista, veijareista, roistoista, huijareista ja yökummittelijaksi” ja Evpraksia toistaa isälleen, että hänet annetaan ”ilmeiselle venäläiselle rentulle”. Kumpikaan sulhasista ei ole riittävän korkea-arvoinen kosija, mikä aikakirjoissa johtaa sodankäyntiin ja bylinoissa lyhyehköön taisteluun. Taas kun Nestorin kronikan mukaan suuriruhtinas Vladimirilla laillisia vaimoja on 5, joista nimellä tunnetaan Rogned, ja haareminaisten lukumääriksi on merkitty 300 Vyšgorodissa, 300 Belgorodissa ja 200 Berestovissa, kylässä jota nykyisin kutsutaan Berestovoeksi, lasketaan myös bylinojen Vladimirin yhdeksi puutteeksi se, että hän on vieraisiin ja yleensä naisiin menevä mies. "Morsiamien" lukumäärävaatimukset myyttisellä Vladimirilla on vailla rajoja ja hankittuaan itselle naisia hän toimii eräänlaisena välikätenä, sillä yleisesti kaupan jälkeen hän lahjoittaa heitä morsiamiksi omille bogatyreille. Tai lempeä pääruhtinas antaa valita morsiamen sekä kaikkien Kiovan ruhtinaiden ja pajarien että talonpoikien tyttärien äärettömästä joukosta. Seuratessaan tiettyjä edustusvelvollisuuksiaan Vladimir voi mieheltä ottaa vaimon, joka ”viisaudessaan ja kauneudessaan vetää vertoja hallitsijalle”. Kun bylinoissa yleensä pätee sääntö, ettei ”elävältä mieheltä viedä aviovaimoa”, sankarista Danilo Lovtšaninista kertovassa tarinassa Vladimir määrätietoisesti tekee selvää elävästä bogatyrista viedäkseen häneltä vaimon. Historiassa tunnetun Vladimir Suuren kristityksi kääntymistä ja bysanttilaisen prinsessan Anna Porfyrogenitan kanssa avioitumista edeltävä eroaminen kaikista edellisistä vaimoistaan heijastuu myös myyttisen Vladimirin kautena alkaneissa bylinojen sosiaalisen käytännön muutoksissa, jolloin kirkko myöntää luvan avioliittoon ja josta ajan myöten sukeutuu yhä monogaamisempi.


title: Ruhtinas Vladimir Krasno(e) Solnyško

text: Vladimirilla on historiallisten edeltäjiensä kanssa useita ristiriitaisia ja häntä jopa epäsuotuisassa valossa kuvaavia piirteitä. Esimerkiksi Vladimir ei osallistu sotaretkiin eikä hän oikein matkusta Kiovan ulkopuolelle. Vladimirin yhteiskunnallisena roolina on olla hovinsa pitojen keskipisteessä ja muualla kuin siinä, kerran metsästämässä, hänet mainitaan vain yhdessä, neljänkymmenen kääpiön matkasta Jerusalemiin improvisoidussa tarinassa. Kirjailija Lev Prozorov pakanoiden Rusin pyhistä hallitsijoista kertovassa kirjoituksessaan katsoo olevan erityisen paljon yhteistä bylinojen Vladimirin ja "rusien kuninkaan" välillä, jota arabimatkailija ja kronikoitsija Ibn Fadlanin 921-922 j.kr. tehdyllä matkallaan Itil-joelle (keskiaikaiselle Volgalle) muistelee mm. seuraavasti:


title: Ruhtinas Vladimir Krasno(e) Solnyško

text: Vladimir on bylinojen sekä hovin että valtaistuimen sakraalisen idean ruumiillistuma ja pysyy kummastikin erkaantumattomana. L. Prozorov artikkelissaan siteeraa V.V. Tšerdyntševin toteamusta 60-luvulla kirjoittamassa teoksessaan "Missä, milloin ja miten bylina syntyi", että "koskaan … hän ei osallistu taisteluihin, hän istuu Kiovassa ja on pohjimmiltaan kansallisrunoutemme tärkein "”istuja"”. Hänen elinympäristönä ovat pidot, joista hänen avulla kerrotaan, hän on niiden isäntä ja sielu. Koska kestien järjestäminen usein osoittautuu bylinan käännekohdaksi, siitä luontuu Vladimirin päällimmäinen yhteiskunnallinen merkitys. Hallitsijana hänen vielä yhdeksi tärkeimmäksi velvoitteeksi lasketaan olla naimisissa Apraksijan kanssa, jolle bylinat ovat antaneet kevytmielisen luonteen”. Pääruhtinas joutuukin raivostumaan ja tappamaan hovin tunnetun naistenhurmaajan Tšurilo Plenkovitšin löytäessään miehen Apraksijan vierestä aviosängystään.


title: Ruhtinas Vladimir Krasno(e) Solnyško

text: Vladimir on epätavallisen arka, joka näkyy jokaisessa yhteentörmäyksessä vihollisen kanssa. Hän pelossaan ja ahdingossaan haluaa kuolla ja tappaa itsensä tai paeta ja katoa johonkin, mutta joskus ”hänen virkut jalat lakkoilevat, hän istuu voimattomat kädet ristissä ja hurja pää alaspäin laskettuna” Vladimir säikähtää pakanallisen Idolištše Poganoen saapumisesta ja mertentakaisen urhon Solovnikovin tulo saa hänet kauhusta karjahtamaan, mutta useimmiten hän vain itkee. Kuultuaan Kalin-tsaarin saapumisesta Kiovan lähistölle valtavine sotajoukkoineen, Vladimir "pyyhkäisee silkkiliinalla kuumia kyyneleitään ja valittaa: "”kuka nyt puolustaa uskontoa, isänmaata, kun ketään ei ole puolustamassa Jumalan kirkkoja, ei Kiovaa, ei pääruhtinasta Vladimiria eikä hänen Apraksija Korolevitšnaa"”". Kerrankin hän pelastuu, kun hän kiipeää piiloon uunin taakse turkkinsa alle. Vladimirissa puuttuvat kokonaan sotilaallisen päällikön piirteet. Hädässään hän hakee apua ja käyttää hyväksi venäläisten bogatyrien palveluja ottamatta itse mitään suurempaa riskiä. Usein suuren vaaran lähestyessä Kiova jakautuu kahteen, sekä Vladimirin johtamaan aateliston, pajarien ja kauppiaiden että bogatyrien ja sotamiesten leiriin, joista toinen ei mieti puolustautumista ollenkaan, pitää viisaampana vastapuolen kanssa neuvottelemista ja sopimista tai jopa tataarien ehtoihin suostumista, kaupungin ja maiden luovuttamista. Puudoži bylinassa Vladimir ehdottaa antautumista taistelutta. Ainoana puolustussuunnitelmana Vladimir lisää jumalanpalveluksia, johon hän pukee päällensä ”kaavun mustan, mustan kaavun surullisen” (ru: «платье черное, черное платье, печальное»). Lev Prozorov toteaa, että Vladimirista kuin "puolustuksen järjestäjästä" voisi kirjoittaa sulkemalla silmät itse bylinoille ja oikeasti hänen joukkojaan Ibn Fadlanin mainitsemana sijaisena johtaakin Ilja Muromets. Vladimirin kauden venäläisten bylinojen sosiaalisen käytännön tärkeisiin muutoksiin kuuluu mm. Kiovan Venäjän asukkaiden sotaisuuden jyrkkä lasku.


title: Ruhtinas Vladimir Krasno(e) Solnyško

text:
Vaikka hädässään Vladimir käyttää hyväksi muinaisten sankarien urheutta ja voimaa vaarantamatta omaa henkeään ja terveyttään ollenkaan, hän ei ole kovin taitava ilmaisemaan kiitollisuuttaan ja osoittamaan suosiotaan bogatyreille eikä hänen onnistu pitää heitä rinnallaan. Jossain vaiheessa Ilja Muromets valittaa, että 30-vuotisen palveluksen jälkeenkään hallitsija ei saa sanotuksi lempeää ja ystävällistä sanaa hänelle. Palkkioksi uroteoistaan hän saa edesmenneelle Dunaj Ivanovitšille kuuluneen näätäturkin, kun muita muistetaan esikaupungeilla vai lähiöillä. Vladimir uhkaa määrätä Donrynja Nikititšilta pään poishakattavaksi, jos sankari ei onnistu pelastamaan Zabava Putjatitšnaa:"”…Ah sinä, armaani Dobrynja Nikititšin poika! Haepa Zabava Putjatitšnan tytär. No siitä käärmeen luolaisesta. Jos et onnistu hakemaan Zabavaa Putjatitšnan tytärtä. Määrään sinulta, Dobrynja, pään poishakattavaksi”". Dobrynjan vaimoa, Nastasja Mikulišnaa hän uhkailee Kiovasta häädöllä, jos nainen ei huoli Aljošaa Popovitšia miehekseen. Vladimirin hirmu- ja omavaltaisuus synnyttää bogatyreissa paineita, kun esimerkiksi Dobrynjakin tulee kotiin masentuneena, saatuaan pidoissa Vladimir-ruhtinaalta käskyn, jota on lähes mahdoton toteuttaa. Hallitsijan mielivalta panee urhot murehtimaan saako "”sankarin kunnialle soveliasta"” pitosijaa, ettei joutuisi "”paikalle kunniattomalle"”, "”väärään kulmaan"” tai "”viimeiseen pöytään"”. Lopuksi Vladimirin itsevaltius vie bogatyrin Suhmanin turmioon, kun juhlissa masentuneelta sankarilta surun syytä tiedustellessa ylhäisen ruhtinaan esittämissä kysymyksissä on säätyristiriitoja, jotka rikkovat hovin pidoille sopivan kohteliaisuuden, ja häväistyksellisen loukkaavalla tavalla kyseenalaistavat sankarin "kunnian": "”Etkö sijaa sun [valtavanhemmalta perimääsi] kunniallesi soveliasta saanut?" ”Olitko humalaisten hullujen naurettuna? "” Jonka jälkeen Suhman on valmis kaatumaan, puolustaakseen omaa sankarikunniaansa, soturi on valmis jopa itsemurhaan, ja tämä bylinasankariin heijastunut ritariyhteisön maailmankuva sille omaisine kunniakäsityksineen johtaakin lopulta urhon kuolemaan. Sankarin veren vuodatuksesta syntyy Suhman joki. Pääruhtinaan puutteeksi lasketaan myös ahneus. Vladimir odottaa lahjoja ja on aina tyytyväinen niden saantiin. Hän aikoo vallata Solovei-Razboinikin omaisuuden, minkä Ilja Muromets häneltä estää Solovein lapsia ajatellessa.
Vladimir on melko välinpitämätön rankaisutoimenpiteissään, jotka mitä erilaisimmista syistä pitävät vankityrmässä Stavr Godinovitšia, Suhmania, Vasili Kazimirovitšia, jopa pääsankaria Ilja Murometsia, ja lauluissa jää kokonaan epäselväksi, miksi onneton Dunaj Ivanovitš vietti siellä 12, 20 ja 30 vuottakin. Urhoista Ilja Muromets jättää Vladimirin hovin ja hänen kanssa monet muutkin sankarit, jolloin Kiova ilman bogatyreja on bylinoissa reaalistunut toistuva tyyppikohtaus. Pääruhtinas tietää, että syyksi tähän on hänen välinpitämättömyys, ja silkkiliinalla kyyneleitä pyyhkiessään hän itkee myös tuskastaan ja katumuksestaan. Hädässään Vladimir silti odottaa omaa pelastajaansa, Iljaa ja lähettää salaa viestinviejiä sankarin luokse.


title: Ruhtinas Vladimir Krasno(e) Solnyško

text:
Mahdollisesti kansa loi tämän bylinojen ruhtinaan hahmossa itselleen epämiellyttävän varjagin, hallitsijan, jolla valta ja omat edut ovat etusijalla ja joka henkilökohtaisesti hyötyy kansan nimissä hankituista hyödykkeistä. Joidenkin lähteiden mukaan venäläisen kirjallisuuden historian professori, Eestissä, Haapsalussa syntynyt Orest Miller on otaksunut, että bylinojen Vladimirin hyvät ja huonot ominaisuudet saattoivat saada alkunsa erilaisten vaikutteiden alaisina. Muun muassa raskasta työtä tekemättömän Vladimirin piirteisiin saattoi heijastua patriarkalismin idealisoima muinaisaikainen, historiallinen despotismi tai vaikuttaa useissa kansanperinteen satiirisissa julkaisuissa esiintyvän leikkisän tsaari Gorohin hahmo tai hänen ominaisuuksia muokkasivat bysanttilaiset näkökulmat rajattomasta ylimmästä vallasta ja muistelmat Ivan Groznyin kaudelta.
Toisaalta muutamien tiivistettyjen arviointien mukaan Vladimiria pidetään silti ihanteellisena hallitsijana, joka järjestelee ympärillensä parhaimman puolustaakseen Kiovaa ja koko Rusjia ulkopuoliselta viholliselta: monipäisen tulta sylkevän lohikäärmeen Zmei Gorynytšin, bogatyrien Dobrynja Nikititšin ja Aljoša Popovitšin vihollisen, ilkeän Tugarinin ja Ilja Murometsin vihollisen, vihansuopien voimien edustajan, bogatyrin Idolištše Poganoen. Näiden matelijoiden näköisten otusten ja pimeitä voimia edustavien olentojen rinnalla erisnimi ”aurinko” Vladimirin nimien ryhmässä ei ole pelkästään liittosana, vain teeman toteuttamista aurinkokunnasta ja -valosta.
Bylinoissa Kiovalla ja pääruhtinas Vladimirin hovilla on ansioituneen ja valoisan keskipisteen kuvio, jolle selvänä vastakohtana ovat kauhutunnetta herättävä, hengenvaaroja ja uhkaa täynnä "puhdas pelto" eli tyhjä aro, synkät metsät ja korkeat vuoret, jossa yksinäinen jättiläiskäärme tiellä poikkipuolin, ja hillitsemättömästi virtaavat joet ja vihollisjoukot. Kiovaan vaeltavat bogatyrit eri suunnista maata: Ilja Muromista, Dobrynja Rjazanista, Aljoša Rostovista. Vaikka he matkallaan suorittavat urotekojaan pääasiassa vaarojen poistamiseksi kuten esim. Ilja taistellen anastajien kanssa Tšernihivissa, mutta vasta vapaaehtoisesti Vladimiria palvellessaan heistä tulee sankareita ja merkinnät heidän entisistä palveluksistaan kansallislauluissa puuttuvat kokonaan. Vladimir ehdottaa tai osoittaa ja usein palkaksi urotyöstä antaa sankareille valita istuinpaikan pidoissaan: "” Paikka ensimmäinen – vieressäni, toinen – vastassani, kolmas paikka – minne haluat, sinne istahdat"”, jolloin sitä kutsua uhmatessa kuitenkin siirrytään taemmas istahtamaan uunille tai parrulle. Joskus Vladimir ei ole tarpeeksi huomaavainen, loukkaa jotakuta sankaria sanoillaan tai antaa jonkun arvokkuudelle sopimattomia lahjoja. Kun Vladimir yliolkaisesti palkitsee Ilja Murometsia näätäturkilla, mutta muille lupaa kaupunkeja lähialueineen, ei venäläisen strukturalistin Vladimir Proppin mielestä näätäturkkiakaan voi laskea surkeaksi lahjaksi, koska Ilja Muromets ei yleensä ole rahan ja maiden perään. Päinvastoin, hän ilmaisee jopa inhoavansa omaisuutta esimerkiksi hänestä ja Soloveista kertovassa bylinassa. Varhaisfeodaaliseen järjestelmään kuuluva palkitseminen lähiöillä ja mailla, hopealla ja kullalla tai vaikka Zabavan kättä tarjoamalla merkitsisihän bogatyreille siirtymistä aivan eri luokkaan, vailla kansan omaksumaa tehtävää ja urotekoja. Yksi kipakin riita syntyy, kun pelkkää hajamielisyyttään Vladimir unohtaa Ilja Murometsin vankityrmään tai kutsua kesteihin. Yleensä konfliktit sovitaan nopeasti.


title: Ruhtinas Vladimir Krasno(e) Solnyško

text: Monen Kiovan sikermän bylinan alku sijoittuu Vladimirin komeisiin ja rikkaisiin kesteihin. Kiova ja ennen kaikkea Vladimirin hovi on pettämätön ja suojainen paikka, jossa alinomaa on menossa loistavat pidot ja iloinen juhla kunnianosoituksilla ja joihin on kutsuttu ruhtinaita, pajareita, kauppiaita ja uljaita sankaria. Menossa on yhteisöllinen ja vuorovaikutteinen ruokailu, joissa ruoka jaetaan ja nautitaan yhdessä, yhteisen pöydän ääressä istuen, on lupa laulaa ja nauraa, lausua runoja ja pitää maljapuheita, kysellä ja jakaa kuulumisia, tutustua uusiin tulokkaisiin, sankariin ja hahmoihin. Kuunnellaan musisointia, jolloin heleät guslit soivat ja guslinsoittajat laulavat ihanat laulut. Kehuskellaan ja otetaan vastaan lahjoja pääruhtinaalta. Ruhtinas Vladimir lisäksi valtiojohtajuudelleen toimii pitojen isäntänä, kaitsijana, lahjoittajana ja bylinat ovat antaneet Vladimirille hänen luonneominaisuuksia kuvaavia lisänimiä "krasnoe (kaunis, puna), solnyško (aurinkoinen)" ja "leppeä ruhtinas", koska hän on kaikille pidossaolijoille yhtä ystävällinen, huolehtivainen ja vieraanvarainen. Bylina koostuu pitokohtauksien temaattis-kuvauksellisista runoista, joita yksityiskohtien varannoltaan ei pidä sananmukaisesti ymmärtää pelkkänä juhlintana ja ajanvietteenä, vaan ne ovat tärkeitä kompositiotehtävän kannalta. Juhla on Vladimirin omintakeinen tapa neuvotella jalosukuisten ja kannattajiensa kanssa. Juuri Vladimirin pidoissa saatetaan kaikkien tietoon ilmoitusluonteisia asioita ja käsitellään ehdotuksia, tehdään tärkeitä ratkaisuja riitoihin, konflikteihin ja loukkauksiin ja päätetään puolustuksesta, jolloin tämän erikoisen sisäpiirikokouksen tunnelma voi kehittyä jopa sotaisaksi. Vladimir hallitsijana kyselee, ilmaisee tyytymättömyyttään ja antaa bogatyreille erilaisia tehtäviä. Useimmiten kuva Vladimirin kesteistä ei vastannut mm. Kiovaan saapuneen Aljošan odotuksiaan. Vladimirin ympärillä ja vieressä istuvat ruhtinaat ja pajarit, kun pitoihin osallistuu myös jotakin väkeä, joka istuu vaatimattomasti kauempana, penkeillä, poikkipuilla tai uunilla. V. Propp on Ilja Murometsin kapinasta kertovien bylinojen pohjalta kuvannut Vladimirin pidot ulkoiselta olemukseltaan feodaalisen ylimystöluokan yhteishengen ilmentymiksi. Vladimir esiintyy feodaalisena johtajana ja monarkkina, jonka alaisista tulee monissa asioissa hänen liittolaisia. Vaikka he keskenään kehuskelevat omaisuudellaan ja rikkaudellaan, hän on kaikista rikkain ja hän antaa heille lahjaksi lisää rikkauksia osoittaakseen yhteenkuuluvuutta heidän kanssa.


title: Ruhtinas Vladimir Krasno(e) Solnyško

text: Juhla Vladimirin hovissa voi olla pääroolissa urhon kotiseudultaan lähtöä edeltävä johdantoepisodi, koska kestien kestäessä pääruhtinas antaa sankareille tehtäviä suoritettaviksi, joskus hillittömämmän kerskailun päätteeksi. Vladimirin pidoista kertovan kirjallisuuden genre on uroteoilla, omaisuudella ja mitä erilaisimmilla aiheilla improvisoidun kehuskelemisen kertomarunoutta. Iževskilainen tutkija S.V. Kozlovskij muinaisen Venäjän aikaisesta kerskailun sosiaalista käytäntöä käsittelevässä työssään kuvailee jatkuvan ylpeilemisen Vladimirin juhlissa välttämättömyydeksi, ilman mitä on vaikeaa kuvitella venäläistä bylinaa ja vielä vaikeampaa esittää juhlallisia kohtauksia. Kehuskella oli pakko pääruhtinaan tarjoamaa kestitystä vastaan tai jotta hän saisi varmuutta, miksi juuri tämä sankari tai juhlavieras on syytä palkita. Joidenkin lähteiden mukaan bylinoissa on yhteiskunnallisesti hyväksyttynä jopa kaksi toisensa poissulkevaa käyttäytymismallia: pidoissa kehuskeleminen on sääntönä ja olisi rikollista jättää se tekemättä, mutta pitojen ulkopuolella kerskailu on rikos.


title: Ruhtinas Vladimir Krasno(e) Solnyško

text: Venäläisessä bylirunoelmassa kehuskeleminen ilmenee ainoana välineenä yhteiskunnallisesta statuksesta ja vallasta iäti käyvässä kamppailussa, jossa voi saada aikaan muutosta, vakiintumista tai kohentumista. Bylinassa pitojen kautta ilmaistun eeppisen seremonialismin osuus edustaa sosiaalisen statuksen laillistamista esikristillisen normiston mukaisesti, jolloin bogatyrin eli taistelijan väliaikaisen aseman muutos saadaan aikaan rituaalien kautta, s.o. suoriutumalla vihollisen tai käärmeen tappamisesta ja sillä kehuskelemalla. Tämä onkin tärkein ja päällimmäinen syy, miksi bogatyrit "poikavuosinaan" hakeutuvat Vladimirin sotajoukkueeseen. Kerskailu on ehtona pääruhtinaan seurueessa hierarkkisesti eriasteisissa vaiheissa edistymiselle ja auktoriteetin ansaitsemiselle, sitä käytetään "nuoremman veljen" tasolta "vanhemman veljen" asemaan nousemisen tai yleensä aseman vahvistamisen tavoitteistossa. Sillä tavalla kerskailu tahtomattakin edustaa bogatyrien mahdin alituista koettelua ja kestävyyden tarkastelua. Paikan Vladimirin seurueeseenkin voi tavallaan saada tuomalla esille jonkun paremmuuden tai jonkun huonot puolet, kuten esimerkiksi Aljoša Popovitš sai paikan, kun oli väittänyt bogatyrin Idolištšen olevan tarpeeton pääruhtinaalle.


title: Ruhtinas Vladimir Krasno(e) Solnyško

text:
Kehuskella saivat kuitenkin vain ne, jolla oli jo jonkinlainen suhteellisen korkea-arvoinen sosiaalinen asema. Tämän oikeuden ulkopuolisiksi jäivät kodittomat orvot, kanteleen- ja guslinsoittajat, skomorohit jms. ruhtinas Vladimirin juhlissa palvelevat henkilöt. Kehuskelemaan ryhdyttiin pääruhtinaan aloitteesta tai kehotuksesta ja sitä tehtiin koko seurueen ja kaikkien vieraiden edessä. Ruhtinas Vladimirin kutsuun tai ehdotukseen oli suostuttava heti, koska muuten kutsuttava olisi saattanut vaarantaa omaa sosiaalista asemaansa.
Mahtailla saattoi viisaasti, järkevästi, tyhmästi tai jopa järjettömästi:


title: Ruhtinas Vladimir Krasno(e) Solnyško

text:
Viisas vielä kehuskelee hyvällä ratsullaan, isällään tai äidillään, järjetön - omalla siskollaan; bogatyrit - bogatyrin mahdillaan, ritarit - pitkillä vaelluksillaan, polenitsat - uskaliaisuudellaan, merimiehet - laivamatkoillaan ja kauppiaat - näätäeläimillään ja mustilla soopeleillaan. Jokaisen kelpasi ylpeillä omia vahvuuksia ja ominaisuuksia vastaavasti.
Jos kauppias sattui kerskailemaan omalla rohkeudellaan, hänet pantiin koetukselle ja jos hän ei läpäissyt koetta, saattoi jäädä ilman päätäkin. Bylinoissa kehuskellaan menestymisellä ja saavutuksilla työssä, joka niin sanotusti nostaa hien pintaan. Vladimir Krasnoe Solnyško kehuskelee Kiovalla, koska joidenkin lähteiden mukaan ruhtinaiden alaisuuteen yhdistetyt ”maat” ovat heidän ”työtään” Nestorin kronikkaan v. 6562/1054 merkittyjen ruhtinas Jaroslavin pojillensa huomautettujen sanojen perusteella: "“… tulette tuhoamaan isienne ja isoisienne maat, johon he nuorina raskaan työnsä panivat”". Kaunis ja nuori vaimo tai nokkela sisko tai terveet lapset, joita saa ilman rankempaa tai hikeä vaativaa "työntekoakin", eivät voineet olla kehun aiheena. Viisaan ja kauniin vaimon kehumiseen sortuivat Dobrynja ja pajari Stavr Godinovitš, josta molemmat joutuivat kärsimään Vladimirin määräämän ankaran rangaistuksen. Bylinan improvisoidu tarina, jolloin runonlaulaja soveltaa ja loihtii aineistoa ja tematiikkaa tilanteen mukaan, lähtee aina kehittymään siihen suuntaan, johon itse kehu ja sen aihe.
Venäläisessä kertomarunoudessa ohitetaan yhteiskunnan feodaalinen pirstoutuneisuus, kansa ja Vladimirin johtama valtio ovat yhtenäisiä, muiden hallitsijoiden nimiä ei mainita ja ruhtinaslähtöiset feodaaliset sodat puuttuvat kokonaan, koska ne eivät edusta kansan taisteluja.


title: Ruhtinas Vladimir Krasno(e) Solnyško

text:
Urhojen ympäröimä yksinvaltias Vladimir on yhteiskunnallisen yhtenäisyyden toteuttamiseen pyrkivän kansan tavoitteiden ruumiillistuma ja arvostama valtiopää luokkayhteiskuntaa edeltävältä kaudelta. Venäläisen kirjallisuuskriitikon ja kirjailijan Nikolai Dobroljubovin toteamuksen mukaan kokonaisen kolmensadan vuoden aikana kansa keskittyy yhden henkilön, ruhtinaiden ja pajarien suojatin, Vladimirin ympärille, muistellen häntä muita eniten. Näin ollen ”vallasta syösty” Vladimir jää myöhäisempään, luokkaerojen kasvusta ja sovittamattomista antagonistisista ristiriidoista johtuvan luokkataistelun kärjistämään vaiheeseen, jolloin kaksinainen suhtautuminen Vladimiriin päättyy ja hänestä tulee pajarien poliittinen ase ja kansalle tuntematonta luokkavaltaa osoittava hallitsija ja luokkavihollinen. Proppin mukaan Dobroljubov onkin Vladimirissa nähnyt kansalliseepoksen hyljeksittävimmän, Bysantin imperaattoreihin verrattavan despootin. Jossain vaiheessa sankareista Ilja Muromets huomaa, että jopa tataarien Kalin-tsaari osaisi hänen omistautumistaan arvostaa enemmän, kuin pajarien kuiskailulle avoin Vladimir. Kapinoidessa pääruhtinasta vastaan, ammuskellessa kirkkojen kultaisia sipulikupoleita ja järjestellessä omat pidot kaikkine tarjoiluineen vastakohtana suuriruhtinaan kesteille, Ilja Muromets tavallaan alkaa raunioittaa Vladimirin pyhää yhteiskunnallista roolia. Tylsän vihamielisyyden terävöityessä avoimiksi konflikteiksi Kiovan pääruhtinasta oikeahenkisesti palvelevat bogatyrit yksi toisensa jälkeen lankeavat epäsuosioon ja jättävät Kiovan. Kielteisen suhtautumisen yleistymiseen Vladimiriin ja hänen lopulliseen ”vallasta syöstämiseen” johtavat traagisiin kohtauksiin ja juoniratkaisuihin päättyvät bylinat Suhmanista ja Danila Lovtšaninista. Suhmanista kertovassa bylinassa Vladimir on pajarien tsaarin perikuva, ei kuitenkaan Iivana Julmaa, mutta kansan vihaamaa Vasili Šuiskia muistuttava hallitsija, jonka palvelemista sankari pitää alentavana orjuutena ja hän valitsee mieluummin kuoleman kansan rakastamana soturina. Vladimir taas näkee Suhmanissa kuten muissa bogatyreissa vihollisen ja voiman, joka voi kääntyä häntä vastaan, eikä kahden ideologian väliseltä konfliktilta voi välttyä.
Vielä myöhäisemmissä, mm. Vasili Ignatjevitšista kertovissa bylinoissa pääruhtinas on enää kapakoissa juopottelevan ja krapulastaan selviävän urhon armolla. Proppin mielestä tämän yhtä lailla pikkuhiljaa tapahtuneen moraalisen lankeemuksen tähden Vladimirista tulee kansan silmissä kukistettu hallitsija.


title: Ruhtinas Vladimir Krasno(e) Solnyško

text: Kirjallisuustiedealan kriitikon ja publisistin V. Kozhinovin venäläislyriikan antologian itsetietoisuuden historiallisiin käänteisiin pitäytynyt kirjoitus katsoo venäläisen kansalliseepoksen ”kansainvälistymisen” kirkkaaksi ja vakuuttavaksi tunnusmerkiksi kiovalaisbylinojen yhdistävän tekijän, ruhtinas Vladimirin esiintymisen King Valdamarina (Valdemarina) islantilaisessa kansanperinteessä, ennen kaikkea dramaattisessa runoelmassa ”Olav Tryggvasonin saaga” kuin kristinuskoon kääntyneen ja Slovadin taistelussa kaatuneen Norjan kuninkaan Olav Tryggvasonin kanssa samaan aikaan elävänä henkilönä tässä mytologian piikkiin johdatellussa kertomuksessa. Länsieurooppalaisissa muinaistaruissa, mm. pohjoissaksalaisessa Thidrekssaagassa eli Thidrek (Dietrich) von (of) Bernin saagassa Rusjia, Puolaa, Unkaria ja osaa Kreikasta hallitsevan ystävällisen kuninkaan eli ”konung”, venäläisruhtinas Gertnitin poikien Ozangtriksin ja Vladimirin (Valdemarin) rinnalla tavataan heidän ei kuningattaresta, vaan orjattaresta syntynyt velipuolensa Ilias (alias Ilja Muromets), josta monarkki-isä ennen kuolemaansa tekee Kreikan jaarlin. Valdemarista on määrä tulla Venäjän ja Puolan kuningas, mutta hunnien johtajaa Attilaa ja hänelle avukseen tulleen Tiedrikin vastaan käydyssä verisessä sodankäynnissä kuninkaanpojista ainoana eloonjääneestä Iliaksesta tulee Venäjän johtaja. Kansainvälisenä läpimurtona pohjoisen ja lännen kertomakirjallisuuteen mm. V. Kozhinov ja S. Maksimov ja muut pitävät venäläisruhtinas Ilias von Riuzenin (Ilja Murometsin) esiintymistä eteläsaksalaisessa, vuosina 1220 – 1240 tallennetussa poeemassa ”Ortnit” nimikkokuninkaan enona ja luotettavana apurina. Ikiaikaisista tapahtumista kertovissa saagoissa sotaisat viikingit kulkevat Skotlannissa, Irlannissa ja Englannissa, poiketaan Venäjällä (Ruszialand) Holmgårdissa (myös Holmgard ja Nogard), jonka slaavilaisuuteen ihastunut viikinkiruhtinaskunnan johtoon noussut Vladimir (Valdemar) nimitti Novgorodiksi. Paikkakunnista on mainittuina vielä Smolensk (Smaliski, myös Smalisku) ja Polotsk (Kiu ok Palltaeskiu tai Palltaeskiu). Askeleena kaakkoon pidetään Rusjin merkittävää asemaa persialaisen runoklassikon Nizamin viisieepoksisen runoelman ”Khamsa” (myös ”Iskender-name”) ensimmäisessä teoksessa ”Šarafname” kuvatuissa taistelukohdissa, joihin venäläistaistelijat ryntävät bogatyrien tavoin. V.V. Kozihnov pitää mahdottomana venäläislyriikan askelta etelään, Bysanttiin, jossa kehitystaso eeppisen kirjallisuuden osalta oli erilaisempaa, mutta Rusj riittävän selväpiirteisesti kuvastuu IX – XI vuosisatojen bysanttilaisessa historiografiassa, etenkin Leon Diakonoksen kirjoittamassa ”Historia”-teoksessa. Samoin itäiseen Kasaarien kaanikuntaankaan, jonka kansanrunoudesta ei ole jäänyt kirjallisia tietoja.


title: Maija Mehiläinen (piirrossarja)

text: Maija Mehiläinen ("Mitsubachi Maaya no Bōken") on vuosina 1975–1982 tehty saksalais-itävaltalais-japanilainen 104-osainen anime-piirrossarja, joka perustuu saksalaisen kirjailijan Waldemar Bonselsin satuun "Maija Mehiläinen". Alkuperäinen vuonna 1975 valmistunut sarja käsitti 52 osaa ja sen tuotti Zuiyo and Nippon Animation. Vuonna 1982 valmistui Nippon Animationin ja TV Osakan tuottama 52-osainen jatkosarja "Shin Mitsubachi Maaya no Bōken". Sarja on ollut suosituin Saksassa, jossa sitä on näytetty televisiossa jatkuvasti vuoden 1976 jälkeen.


title: Maija Mehiläinen (piirrossarja)

text: Sarjan tunnusmusiikin sävelsi tšekkoslovakialainen Karel Svoboda.


title: Maija Mehiläinen (piirrossarja)

text: Sarja on nähty myös Suomen televisiossa ensimmäisen kerran Ylen Yle TV1-kanavalla 28. joulukuuta 1986 alkaen. Sen jälkeen se on esitetty uusintana muutamaan otteeseen. Viimeisin uusinta on vuodelta 2005 ja sitä esitettiin lasten kesälomien aikaan. Myöhemmin sarjaa on esitetty C More Juniori -maksutelevisiokanavalla, jolloin sarja on uudelleen jälkiäänitetty.


title: Maija Mehiläinen (piirrossarja)

text: Sarjan suomenkielisen version ohjauksesta vastasi Jertta Ratia-Kähönen, ja äänirooleissa esiintyvät muun muassa Matti Ruohola, Tuija Westerholm, Aune Lind ja Jarmo Heikkinen.


title: Maija Mehiläinen (piirrossarja)

text: Sarjan jaksoja on julkaistu Suomessa myös VHS-kasetteina 1990- ja 2000-luvulla ja DVD:nä Pan Visionin ja uusimpana Atlantic Filmin julkaisemina.


title: Maija Mehiläinen (piirrossarja)

text: Anime-sarjaan pohjautunut sarjakuvalehti ilmestyi Suomessa 1986–1990. Samaan aikaan olivat suosittuja myös "Peukaloisen retket" -anime ja -sarjakuva.Tämän lisäksi 90-luvulla myös Suomen Kunnalispalvelu Oy julkaisi jaksoja VHS-kasetteina. Kukin kasetti sisälsi kaksi jaksoa. Näissä oli alkuperäinen Yleisradion jälkiäänitys.


title: Maija Mehiläinen (piirrossarja)

text: Vuodesta 2012 alkaen Maija Mehiläisen DVD -julkaisuja on ilmestynyt yksittäisinä levyinä, jokaisessa julkaisussa neljä jaksoa.


title: Star Lanen asema

text: Star Lane on asema Docklands Light Railwayn Stratford Internationalin haaralla Canning Townissa, Lontoossa, Oyster-vyöhykkeellä 3. Se avattiin 31. elokuuta 2011.


title: Star Lanen asema

text: Asema on Stratfordin ja Canning Townin välille vuonna 1846 avatun Eastern Counties and Thames Junction Railwayn alkuperäisellä reitillä. Linja liitettiin nykyiseen North London Lineen vuonna 1979. Aseman kohdalla raiteita oli alun perin neljä. Kaksi läntisintä otettiin uudelleen käyttöön osana Jubilee Linen laajennusta vuonna 1999. Itäisiä raiteita käytti North London Line, joka ei kuitenkaan liikennöinyt Stratfordista eteenpäin vuodesta 2006 lähtien. Niitä käyttää nykyään Docklands Light Railway.


title: Star Lanen asema

text: Asemalla on kaksipuolinen laiturisaareke. Sen yli kulkee kävelysilta, josta kulku asemalle tapahtuu.


title: Laura Kalmari -turnaus

text: Laura Kalmari -turnaus on Suomessa pelattava jalkapalloturnaus, C-junioritytöt pelaavat Suomen mestaruudesta. Turnaus on ollut tällä nimellä vuodesta 2013 lähtien. Turnaus on nimetty Laura Österberg Kalmarin mukaan. Aikaisemmin C-juniorityttöjen turnaus tunnettiin nimellä "Kaikki pelaa -turnaus" ja "F.U.N.-turnaus".


title: Joseph Stefano

text: Joseph William Stefano (s. 5. toukokuuta 1922 – k. 25. elokuuta 2006) oli amerikkalainen käsikirjoittaja, joka tunnettiin parhaiten Robert Blochin romaaniin perustuvan elokuvan, "Psychon", käsikirjoittajana ja "Outer Limits" -televisiosarjan tuottajana ja toisena käsikirjoittajana.


title: Joseph Stefano

text: Stefano kuoli sydänkohtaukseen 25. elokuuta 2006.


title: Joseph Stefano

text: Teini-iässä Stefano oli niin halukas ryhtymään näyttelijäksi, että lopetti lukion kahta viikkoa etuajassa ja matkasi New York Cityyn. Manhattanilla hän otti taiteilijanimen Jerry Stevens.


title: Joseph Stefano

text:
Stefano oli "The Outer Limits"-sarjan ensimmäisen tuotantokauden tuottaja ja käsikirjoitti seuraavat kaksitoista jaksoa:
Viimeisen oli tarkoitus olla pilottijakso sarjana "The Unknown", mutta ABC hylkäsi sen ja Stefano uudelleentyösti siitä The Outer Limitsin ensimmäisen tuotantokauden päätösjakson.


title: HMS Lennox (J276)

text: HMS Lennox (viirinumerot J276 ja M276) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Lennox (J276)

text: Alus tilattiin Renfrew'stä Lobnitz et Companyltä. Sen köli laskettiin 3. maaliskuuta 1943 ja alus laskettiin vesille saman vuoden lopulla 15. lokakuuta. Alus liitettiin laivastoon 18. tammikuuta 1944.


title: HMS Lennox (J276)

text: Alus romutettiin 1961 Gatesheadissä.


title: Alpha Omega

text: Alpha Omega on suomalaisen rap-artisti Cheekin 16. lokakuuta 2015 julkaistu yhdeksäs studioalbumi.


title: Alpha Omega

text: "Alpha Omega" nousi suoraan Suomen virallisen albumilistan ykköseksi viikolla 43/2015, pysyi ykkösenä myös seuraavan viikon ja nousi listan kärkeen jälleen viikolla 8/2016. Albumin kaikki kymmenen kappaletta nousivat Suomen Spotifyn top 10 -listalle. Kyseessä oli ensimmäinen kerta, kun listan kymmenen kärjessä on kappaleita vain yhdeltä artistilta.


title: Alpha Omega

text: Kriitikoilta albumi sai sen sijaan pääosin erittäin negatiivisen vastaanoton. Suomen Kuvalehden Tero Alangon mukaan "Alpha Omega" on "kevyttä käyttömusiikkia, josta tulee ajan myötä ongelmajätettä", ja että siinä on "suunnilleen saman verran substanssia kuin sokeritoukassa". Aamulehden Jussi Saarisen mukaan "itseriittoisuus on niin sakeaa, että levyä on vaikea kuunnella vakavalla naamalla". Hän arvioi, että "Alpha Omega" "jää pop-aikakirjoihin narsismiräpin huipentumana". Rumban Anton Vanha-Majamaa arvioi, että "Alpha Omegalla" Cheekin "megalomania löytää viehättäviä sävyjä" ja että "levy tuntuu kaikessa kömpelyydessään lähinnä sympaattiselta". Albumi sai Rumbalta hyvän arvosanan 8,0.


title: HMS Niger (J442)

text: HMS Niger (viirinumerot J442 ja M73) oli Britannian Kuninkaallisen laivaston vuonna 1945 valmistunut Algerine-luokan miinanraivaaja.


title: HMS Niger (J442)

text: Alus tilattiin Renfrew'stä Lobnitz et Companyltä. Sen köli laskettiin 5. marraskuuta 1944 nimellä "HMS Disdain" ja alus laskettiin vesille 1. toukokuuta 1945. Alus liitettiin laivastoon vielä saman vuoden lopulla 21. syyskuuta.


title: HMS Niger (J442)

text: Alus romutettiin 1966 Sillothissa.


title: Robert Cleary

text: Robert Barry ”Bobby” Cleary (21. huhtikuuta 1936 Cambridge, Massachusetts – 16. syyskuuta 2015 Hyannis, Massachusetts) oli yhdysvaltalainen jääkiekkoilija ja olympiavoittaja. Myös hänen veljensä Bill Cleary oli jääkiekon olympiavoittaja.


title: Robert Cleary

text: Bobby Cleary pelasi Harvardin yliopiston joukkueessa NCAA-liigaa vuosina 1955-1958.


title: Robert Cleary

text: Cleary kuului Yhdysvaltain olympiakultaa saavuttaneeseen joukkueeseen Squaw Valleyssa 1960. Olympiaturnauksella oli myös MM-arvo.


title: Robert Cleary

text: Cleary kuoli hyannislaisessa sairaalassa 79-vuotiaana 16. syyskuuta 2015.


title: HMS Orestes (J277)

text: HMS Orestes (viirinumerot J277 ja M277) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa.


title: HMS Orestes (J277)

text: Alus tilattiin Renfrew'stä Lobnitz et Companyltä. Sen köli laskettiin 27. maaliskuuta 1942 ja alus laskettiin vesille vielä saman vuoden lopulla 25. marraskuuta. Alus liitettiin laivastoon 10. huhtikuuta 1943.


title: HMS Orestes (J277)

text: Alus romutettiin 1963 Troonissa.


title: HMS Pelorus (J291)

text: HMS Pelorus (viirinumero J291) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa.


title: HMS Pelorus (J291)

text: Alus tilattiin Renfrew'stä Lobnitz et Companyltä. Sen köli laskettiin 8. lokakuuta 1942 ja alus laskettiin vesille 18. kesäkuuta 1943. Alus liitettiin laivastoon saman vuoden lopulla 7. lokakuuta.


title: HMS Pelorus (J291)

text: Alus luovutettiin syyskuussa 1947 Chathamissa juhlallisessa seremoniassa Etelä-Afrikalle. Alus säilytti nimensä "HMSAS Pelorus" Britannian aluevesillä, mutta myöhemmin alus nimettiin "HMSAS Maritzburgiksi". Pietermaritzburgin, jonka mukaan alus oli nimetty, asukkaiden painostuksesta aluksen nimi kuitenkin vaihdettiin "HMSAS Pietermaritzburgiksi". Alus oli ennen lähtöään jonkin aikaa Port Edgarissa miinanraivauskoulutuksessa ja se lähti Etelä-Afrikkaan "HMSAS Bloemfonteinin" kanssa 22. marraskuuta.


title: HMS Pelorus (J291)

text: Alukset saapuivat 24. joulukuuta Kapkaupunkiin kiinnittyen Victoria Basiniin. Aluksen virallinen kastetilaisuus "HMSAS Pietermarizburgiksi" pidettiin 21. tammikuuta 1948 Durbanissa ja samalla se virallisesti liitettiin Etelä-Afrikan laivastoon. Se osallistui marraskuussa sotaharjoitukseen Britannian kuninkaallisen laivaston Kotilaivaston lentotukialusosaston kanssa Etelä-Afrikan rannikolla. Harjoituksen jälkeen alus teki purjehduksen Beiraan Itä-Afrikkaan, mikä oli samalla ensimmäinen monista vastaavista purjehduksista Afrikan eteläosissa.


title: HMS Pelorus (J291)

text: 1950-luvun puolivälissä Etelä-Afrikan laivasto oli vastaanottanut uudet rannikkomiinanraivaajat, jolloin alus siirrettiin reserviin. Se palasi palvelukseen koululaivana elokuussa 1962 huollon ja modernisoinnin jälkeen. Alukselle oli muun muassa tehty koulutettaville lisää majoitustiloja takakannen ilmatorjuntatykkien ja miinantorjuntakaluston paikalle. Samoin sen yksiputkinen neljän tuuman tykki oli korvattu kaksiputkisella. Capex 63 -harjoituksessa alus kolaroi 28. heinäkuuta 1963 "HMS Leopardin" kanssa Cape Pointin eteläpuolella, jolloin yksi brittiläinen merimies sai surmansa ja kumpikin alus vaurioitui.


title: HMS Pelorus (J291)

text: Joulukuussa alus osallistui etelä- ja itärannikon merenlämpötilan mittaukseen, joiden tuloksia käytetään sukellusveneiden havainnointiin. Vuonna 1966 alus palautettiin reserviin, mistä se palautettiin palvelukseen kesäkuussa 1968 majoitusaluksena Simonstowniin. Alus oli tehtävässä vuoteen 1991, jolloin todettiin sen sopimattomuus tehtävään.


title: HMS Pelorus (J291)

text: Aluksen hylky upotettiin 19. marraskuuta 1994 kello 11 räjähdyspanoksin Miller's Pointin edustalla False Bayssä. Hylky upposi alle minuutissa räjähdysten avatessa aluksen pohjan.


title: HMS Rattlesnake (J297)

text: HMS Rattlesnake (viirinumerot J297 ja M297) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa.


title: HMS Rattlesnake (J297)

text: Alus tilattiin Renfrew’stä Lobnitz et Companyltä. Sen köli laskettiin 5. kesäkuuta 1942 ja alus laskettiin vesille 23. helmikuuta 1943. Alus liitettiin laivastoon samana vuonna 23. kesäkuuta.


title: HMS Rattlesnake (J297)

text: Alus romutettiin vuonna 1959 Grangemouthissa


title: HMS Rowena (J384)

text: HMS Rowena (viirinumerot J384 ja M384) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Rowena (J384)

text: Alus tilattiin Renfrew’stä Lobnitz et Companyltä. Sen köli laskettiin 29. lokakuuta 1943 ja alus laskettiin vesille 5. kesäkuuta 1944. Alus liitettiin laivastoon samana vuonna 6. syyskuuta.


title: HMS Rowena (J384)

text: Alus romutettiin vuonna 1958 Gatesheadissä.


title: HMS Stormcloud (J367)

text: HMS Stormcloud (viirinumerot J367 ja M367) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Stormcloud (J367)

text: Alus tilattiin Renfrew'stä Lobnitz et Companyltä. Sen köli laskettiin 4. toukokuuta 1943 ja alus laskettiin vesille vielä saman vuoden lopulla 28. joulukuuta. Alus liitettiin laivastoon 28. huhtikuuta 1944.


title: HMS Stormcloud (J367)

text: Alus romutettiin 1959 Gatesheadissä.


title: HMS Sylvia (J382)

text: HMS Sylvia (viirinumerot J382 ja M382) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Sylvia (J382)

text: Alus tilattiin Renfrew'stä Lobnitz et Companyltä. Sen köli laskettiin 5. heinäkuuta 1943 ja alus laskettiin vesille 28. helmikuuta 1944. Alus liitettiin laivastoon vielä samana vuonna 17. toukokuuta.


title: HMS Sylvia (J382)

text: Alus romutettiin 1958 Tynesidessä.


title: Cajus Aminoff

text: Cajus Aminoff on suomalainen kenttäratsastaja. Hän voittanut suomenmestaruuden vuosina 1986, 1991, 1992, 2003 ja 2004. Aminoff on tunnettu toimija ratsastuksessa ja hänellä on ratsastustalli Espoossa.


title: Cajus Aminoff

text: Vuonna 2015 Aminoff tuomittiin kolmeksi ja puoleksi vuodeksi vankeuteen kahdesta lapsen seksuaalisesta hyväksikäytöstä, törkeästä lapsen seksuaalisesta hyväksikäytöstä ja ampuma-aserikkomuksesta.


title: HMS Tanganyika

text: HMS Tanganyika (viirinumerot J383 ja M383) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Tanganyika

text: Alus tilattiin Renfrew'stä Lobnitz et Companyltä. Sen köli laskettiin 20. syyskuuta 1943 ja alus laskettiin vesille 12. huhtikuuta 1944. Alus liitettiin laivastoon vielä samana vuonna 7. heinäkuuta.


title: HMS Tanganyika

text: Alus romutettiin 1963 Inverkeithingissä.


title: HMS Waterwitch (J304)

text: HMS Waterwitch (viirinumerot J304 ja M304) oli Britannian Kuninkaallisen laivaston vuonna 1943 valmistunut Algerine-luokan miinanraivaaja, joka palveli toisessa maailmansodassa.


title: HMS Waterwitch (J304)

text: Alus tilattiin Renfrew'stä Lobnitz et Companyltä. Sen köli laskettiin 15. elokuuta 1942 ja alus laskettiin vesille 22. huhtikuuta 1943. Alus liitettiin laivastoon vielä samana vuonna 6. elokuuta.


title: HMS Waterwitch (J304)

text: Alus romutettiin 1970 Antwerpenissä.


title: Miisa Rotola-Pukkila

text: Miisa Maaria Rotola-Pukkila (s. 17. tammikuuta 1995) on suomalainen videobloggaaja. YouTubessa hänet tunnetaan nimellä Mmiisas. Hän aloitti videoblogin pitämisen keväällä 2013 lapsuudenkodissaan Keuruulla. Vuoden 2016 lopussa Miisan kanava ylitti 300 000 tilaajan rajapyykin. Marraskuussa 2018 Miisan kanava on kerännyt jo 380 000 tilaajaa. Hän pääsi ylioppilaaksi Keuruun lukiosta keväällä 2014. Videoiden teemana ovat arkipäiväiset asiat, leipominen ja muoti. Hänen työnsä palkittiin Tubecon-tapahtumassa 2015 vuoden naisvloggaaja -palkinnolla. Hän oli ollut ehdokkaana samassa tapahtumassa myös edellisenä vuonna.


title: Miisa Rotola-Pukkila

text: Vuonna 2017 Tubeconin teettämässä tutkimuksessa Mmiisas oli 13–19-vuotiaiden nuorten seuratuin idoli.


title: Miisa Rotola-Pukkila

text: Rotola-Pukkila aloitti puheviestinnän opiskelun Tampereen yliopistossa syksyllä 2015. Tammikuussa 2016 Kauppalehti nimesi hänet sadan vaikutusvaltaisimman suomalaisen joukkoon.


title: HMS Wave (J385)

text: HMS Wave (viirinumerot J385 ja M385) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Wave (J385)

text: Alus tilattiin Renfrew'stä Lobnitz et Companyltä. Sen köli laskettiin 17. maaliskuuta 1944 ja alus laskettiin vesille 18. elokuuta. Alus liitettiin laivastoon vielä saman vuoden lopulla 14. marraskuuta.


title: HMS Wave (J385)

text: Alus romutettiin 1962 Gatesheadissä.


title: Katri Wäyrynen

text: Katri Wäyrynen on suomalainen kenttäratsastaja. Hän on edustanut Tuomarinkylän ratsastajia ja on voittanut suomenmestaruuden vuonna 1989.


title: HMS Welcome (J386)

text: HMS Welcome (viirinumerot J386 ja M386) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.


title: HMS Welcome (J386)

text: Alus tilattiin Renfrew'stä Lobnitz et Companyltä. Sen köli laskettiin 3. toukokuuta 1944 ja alus laskettiin vesille samana vuonna 14. marraskuuta. Alus liitettiin laivastoon 20. tammikuuta 1945.


title: HMS Welcome (J386)

text: Alus romutettiin 1962 Gatesheadissä.


title: HMS Welfare (J356)

text: HMS Welfare (viirinumerot J356 ja M356) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa.


title: HMS Welfare (J356)

text: Alus tilattiin Renfrew'stä Lobnitz et Companyltä. Sen köli laskettiin 8. helmikuuta 1943 ja alus laskettiin vesille samana vuonna 15. heinäkuuta. Alus liitettiin laivastoon 4. huhtikuuta 1944.


title: HMS Welfare (J356)

text: Alus romutettiin 1957 Grays Vernonilla.


title: HMS Brave (J305)

text: HMS Brave (viirinumerot J305 ja M305) oli Britannian Kuninkaallisen laivaston 1943 valmistunut Algerine-luokan miinanraivaaja, joka palveli toisessa maailmansodassa.


title: HMS Brave (J305)

text: Alus tilattiin 30. toukokuuta 1941 Blyth Dry Docks and Ship Building Companyltä. Aluksen köli laskettiin 23. huhtikuuta 1942 ja se laskettiin vesille 4. helmikuuta 1943. Alus valmistui vielä samana vuonna 3. elokuuta.


title: HMS Brave (J305)

text: Elokuussa 1943 alkoivat valmistajan koeajot ja alus sai määräyksen liittyä perustettavaan 19. miinanraivaajalaivueeseen. Alus valmistui 3. elokuuta ja se siirrettiin laivaston vastaanottotesteihin, joiden päätyttyä alus siirrettiin Tobermoryyn koulutettavaksi. Syyskuussa alus siirtyi Port Edgariin ja se oli Firth of Forthissa miinanraivauskoulutuksessa. Koulutuksen päätyttyä alus liittyi lokakuun alussa laivueeseensa Kyle of Lochalshissa. Laivueen johtoaluksena oli "HMS Rinaldo" ja sen muut alukset olivat "HMS Rosario", "HMS Waterwitch" ja "HMS Spanker".


title: HMS Brave (J305)

text: Laivue määrättiin ulkomaanpalvelukseen ja alus siirtyi laivueen mukana Clydestä Milford Haveniin, jossa laivue liittyi Gibraltarille matkaavan saattueeseen KX12. Saattueeseen kuului kaksi rahtialusta, kahdeksan pienempää raivaajaa ja hiilikäyttöinen troolari, joka rajoitti saattueen nopeuden kuuteen solmuun sekä tuotti runsaasti savua. Joulukuussa "Brave", "Rinaldo" ja "Waterwitch" siirtyivät Gibraltarilta edelleen Maltalle, jossa ne aloittivat raivaukset ja suojasivat saattueita.


title: HMS Brave (J305)

text: Alus siirrettiin 14. tammikuuta 1944 Napoliin, jossa se valmistautui tukemaan raivauksin Anzion maihinnousua 2. miinanraivaajaryhmän mukana. Alus oli 21. tammikuuta korjattavana Napolissa eikä se siten osallistunut raivauksiin. Alus liittyi 23. tammikuuta ryhmään Nazin edustalla aloittaen raivaamisen. Alus vapautettiin 26. tammikuuta operaatio Shinglestä ja se palasi Maltalle.


title: HMS Brave (J305)

text: Helmikuun alun alus osallistui laivueensa mukana raivaamiseen ja saattueiden suojaamiseen, kunnes se 21. helmikuuta lähti "Waterwitchin" kanssa Napoliin liittyäkseen 12. miinanraivaajalaivueeseen. Alus raivasi laivueen mukana Italian länsirannikon miinoitteita, kunnes "HMS Spanker" vapautti aluksen 5. huhtikuuta laivueesta ja se aloitti paluumatkan Maltalle, jossa alus aloitti Pantellarian alueen raivaukset mahdollistaakseen myöhemmin toteutettavan maihinnousun saarelle.


title: HMS Brave (J305)

text: Toukokuussa alus liittyi laivueeseensa aloittaen raivaamisen Bonifacionsalmessa Sardinian pohjoisosassa. Laivue tukeutui tehtävän aikana Maddalenaan. "Brave" lähti 29. toukokuuta 12. miinanraivaajalaivueeseen raivaamaan Civitavecchian edustaa, jotta satama saataisiin käyttöön. Alus lähti 13. kesäkuuta paluumatkalle liittyne laivueeseensa 16. kesäkuuta. Laivue raivasi Elban saaren ympäristöä mahdollistaakseen maihinnousun (operaatio Brassard). Laivue raivasi 40 miinaa alueelta. Operaatiosta vapauduttuaan alus lähti laivueen mukana jatkamaan Italian länsirannikon raivaamista.